Wanita Ini Dedah Tip Mudah Lepasi Imigresen Korea Selatan

Tidak dapat dinafikan, kecantikan tempat di Korea Selatan menjadi antara sebab utama ramai pelancong yang ingin ke Korea Selatan. Sedia maklum, kita tidak perlu memohon visa jika hendak melancong ke Korea Selatan.

Baru-baru ini, kecoh di media sosial apabila seorang wanita berkongsi akan kisah rakannya yang ditahan oleh pihak imigresen Korea Selatan selama 4 jam sebelum dibenarkan memasuki negara tersebut.

Berikutan itu, seorang pengguna Twitter @asoshiation telah berkongsi beberapa cara untuk menjawab soalan pihak imigresen supaya tidak ‘terkandas’ dan terpaksa pulang semula saat itu juga.

As someone yang selalu berulang-alik dan pernah tinggal di Korea (Seoul), saya nak bagi tips dan bagitau soalan2 yang selalu diajukan oleh pegawai2 immigration di Incheon Airport wah gittew https://t.co/tMcgjyrylN

— shah (@asoshiation) September 26, 2019

Menurut beliau, kawalan imigresen Korea Selatan yang ketat sekarang disebabkan oleh terlalu ramai anak muda Malaysia yang bekerja secara tidak sah di ladang, kilang, atau hotel. Pasti anda tahu yang pemegang visa pelancong hanya sah untuk 90 hari dan pemegang visa pelancong tidak dibenarkan sama sekali bekerja atas alasan apa-apa sekalipun.

Pastinya hal ini sedikit sebanyak mempengaruhi pelancong dari Malaysia yang hanya ingin melancong dan bukan bekerja secara haram. Oleh itu, beliau dedahkan beberapa tip untuk anda yang ingin melancong ke sana.

So sebelum fly ke Korea ingat untuk print Flight Itinerary & Trip Details. Trip details ni termasuk plan apa kita nak buat di Korea. Sekalikan dengan alamat guesthouse/hotel tu sekali. Make sure semua details betul sebab technology di Korea ha jangan main2.Contoh paling selamat: pic.twitter.com/5mjNNxZEQ0

Anda wajib tahu tempat penginapan anda kerana pihak imigresen akan mula curiga jika anda tidak tahu di mana anda akan menginap. Anda kena tahu beberapa butiran seperti alamat penginapan dan nombor telefon pemilik serta sebagainya.

Selain itu, anda juga haruslah mencetak maklumat penerbangan dan itinerari yang anda bakal lakukan di Korea.  Malah, jika anda ingin bawa makanan atau ubat, anda haruslah listkan semua jenis makanan dan ubat-ubatan.

Make sure kita ada RETURN ticket. Jangan beli one way ticket dan fikir nak lepak2 di Korea lepas tu baru beli ticket balik masa di Korea. Immigration tidak akan lepaskan kalau tak ada return ticket unless you ada reason atau surat valid (visa kerja etc).

Malah, anda juga haruslah memiliki tiket pulang ke Malaysia untuk memastikan anda akan balik ke Malaysia. Soalan yang sering ditanya adalah dimana anda akan tinggal dan berapa lama anda akan berada di sana.

Jadi, anda haruslah memberikan maklumat yang lengkap kepada pihak imigresen. Malah, jika anda melancong secara solo atau berdua, berterus terang sahaja dan tidak perlu putar belit.

Ni juga soalan famous. Sebab apa? Sebab mostly yang travel solo atau dengan kawan seorang akan pergi untuk cari kerja HAROM haaa so kalau you muda, traveling solo / bawa kawan seorang, dan naik flight tarikh paling murah, sila bersedia untuk jawab.

Semoga perkongsian tip ini sedikit sebanyak dapat membantu anda yang akan ke Korea Selatan tidak lama lagi. Anda mungkin ingin tahu tempat-tempat menarik di Korea Selatan yang boleh dikunjungi. Klik pautan di bawah untuk ketahui.

7 Destinasi Menarik Yang Buatkan Busan Digelar ‘Hidden Gem’ Korea

7 Tarikan Menarik Yang Buatkan Anda Tidak Jemu Dengan Pulau Jeju

Pelancong Malaysia Ini Ditahan Di Imigresen Korea Dan Hampir ‘Balik Hari’


Lelaki Ini Dikecam Selepas Tuduh Netizen ‘Sembah’ KhairulAming

Sebuah akaun Twitter dengan nama Insan Kamil dikecam selepas menuduh netizen ‘menyembah’ Khairulaming, seorang pengaruh media sosial yang terkenal dengan video masakan. Tidak pasti apa motif beliau, tetapi ciapan yang dimuat di akaun Twitter beliau hadir selepas netizen memuji KA di hari lahirnya yang ke-30.

“Khairul Aming adalah salah satu berhala yang disembah ramai. Jauhilah dari menyembah berhala berhala ciptaan Taghut yang melalaikan manusia kerana tidak ada apa yang dapat berhala ini semua lakukan untuk anda. Allah jua yang dapat menyelamat dan melindungi,” tulis Insan di akaun Twitter miliknya.

Scary baca tweet dia pasal KA..16.2k followers dia..are you ok???? Mcm mana boleh follow org mcm ni?? pic.twitter.com/LxxXZxXQPN

— بوڠا 🇲🇾 (@tweetsbunga) September 26, 2022

Ciapan yang dimuat naik ini nampaknya tidak berakhir dengan baik. Pelbagai kecaman dan kritikan telah dilontarkan kepada Insan kerana terlalu keterlaluan menuduh seseorang itu ‘berhala yang disembah ramai’. Sebahagian netizen pula meminta agar Insan memahami perbezaan diantara sembah dan kagum dengan kejayaan seseorang.

Sebelum ini, Khairulaming telah berkongsi sebuah video khas yang merangkumi perjalanan hidupnya dari umur 20 tahun hinggalah ke usianya sekarang, 30 tahun. Menerusi video tersebut, dapat dilihat perjalanan Khairulaming yang bermula dengan bekerja sebagai engineer dan mula mencari ‘duit tepi’ dengan menjual sambal.


Lelaki Ini Dipuji Kerana Kekal Tenang Walaupun Van Ditembak Dan Dirempuh Perompak

Bekerja sebagai pemandu van kawalan keselamatan yang perlu menghantar barangan penting misalnya wang tunai bukanlah satu tugas yang mudah untuk dilakukan. Malah, ia berisiko tinggi dan pastinya ada penjenayah yang ingin merompak van tersebut.

Baru-baru ini, tular satu rakaman video dash cam di Twitter mengenai seorang pemandu van kawalan keselamatan yang masih boleh memandu dengan tenang di saat dia bersama rakan sekerjanya diserang oleh sekumpulan perompak bersenjata yang cuba merompak wang tunai yang ada dalam van tersebut. Difahamkan, kejadian itu dilaporkan berlaku di Afrika Selatan, lapor NY Post.

Video 1: Escort vehicle attacked. The driver rammed the two cars of the attackers. #CrimeWatch pic.twitter.com/mX8EWpZ70Q

— Yusuf Abramjee (@Abramjee) April 30, 2021

Berdasarkan video, pemandu tersebut pada awalnya kelihatan panik setelah tingkap van tersebut hampir ditembusi beberapa peluru yang ditembak oleh perompak. Dapat dilihat van tersebut juga diapit dua buah kereta yang dipandu oleh perompak.

Walaupun ketika itu berada dalam situasi yang genting namun pemandu van berkenaan masih boleh bertenang serta kembali fokus kepada pemanduannya demi memastikan van tersebut tidak hilang kawalan dan terbabas.

“Mereka mengejar kita,” kata pemandu van itu sambil menghulurkan telefon bimbit dan senapang ‘rifle’ kepada rakannya.

Dia kemudiannya menyuruh rakannya itu menghubungi pihak berkuasa keselamatan untuk meminta bantuan kecemasan. Situasi bertambah menarik apabila rakannya juga masih boleh bertenang dan senapang yang dipegangnya tidak digunakan untuk menembak atau menghalau perompak.

The aftemath… https://t.co/XwgSJIRfVo pic.twitter.com/NTIGkd0Q4E

Nasib menyebelahi mereka apabila perompak berkenaan gagal untuk memberhentikan van dan mereka terselamat dan berjaya meloloskan diri daripada dikejar perompak. Tiada kemalangan jiwa dilaporkan namun perompak pulang dengan ‘tangan kosong’. Setakat ini tiada kenyataan yang melaporkan sama ada perompak berkenaan sudah berjaya diberkas polis ataupun sebaliknya.

Butik streetwear ini tenang meminta perompak kembalikan telefon pintarnya yang tercicir. Klik pada pautan di bawah untuk bacaan selanjutnya.

Butik ‘Streetwear’ Ini Tenang Minta Perompak Kembali Ambil Telefon Pintarnya Yang Tercicir

Pemandu SUV Hilang Kawalan, Lamborghini Bernilai RM1.8 Juta Rentung Terbakar

Diapit Depan Belakang, Pekerja Syarikat Pengedar Emas Dirompak Di Lebuhraya Sungai Besi


Lelaki Ini Dirakam Bunuh 3 Ekor Kucing Menggunakan Mesin Basuh Di Kepong

Seorang lelaki berusia dalam lingkungan 30 tahun dirakam membunuh 3 ekor kucing dengan cara memasukkannya ke dalam mesin basuh layan diri di sebuah kedai dobi yang terletak di Desa Aman Puri, Kepong.

Penyiasat dari Jabatan Perkhidmatan Veterinar Negeri Selangor (DVS) telah hadir ke tempat kejadian untuk mengambil bangkai kucing tersebut untuk dibawa ke Makmal Forensik DVS di Shah Alam untuk tujuan siasatan lanjut.

Kejadian yang berlaku sekitar jam 5.30 pagi pada 12 Julai telah disedari oleh orang awam pada pukul 9.00 pagi hari yang sama. Kejadian ini turut dirakam melalui CCTV di mana kelihatan seorang lelaki telah memasukkan salah satu kucing ke dalam mesin basuh.

“Saksi kemudiannya menghubungi persatuan sebelum membuat laporan polis di Balai Polis Desa Jaya, Kepong,” kata Presiden Persatuan Haiwan Malaysia (Animal Malaysia), Arie Dwi Andika kepada Astro Awani.

Persatuan Haiwan Malaysia turut menambah bahawa ini adalah kejadian kedua yang melibatkan pembunuhan kucing menggunakan mesin basuh dengan kes pertama berlaku pada bulan September 2018 yang melibatkan tiga pelaku.

“Saksi kejadian di Kepong itu diminta menyimpan bangkai kucing sehingga Unit Regulatori DVS datang ke lokasi kejadian untuk buat siasatan.

“Pembuktian ini amat penting untuk kes yang kukuh dan proses pendakwaan. Hukuman penjara maksimum tiga tahun dan denda maksimum RM100,000 menanti pelaku mengikut Akta Kebajikan Haiwan 2015,” katanya dalam kenyataan menerusi Facebook.

Tahun lalu, seorang pekerja kontrak telah dihukum penjara 34 bulan dan didenda sebanyak RM40,000 oleh Mahkamah Sesyen Selayang selepas dia didapati bersalah memasukkan seekor kucing bunting ke dalam mesin pengering di sebuah dobi layan diri.

Pada awal tahun ini, 10 ekor kucing dan anjing mati selepas diumpan nasi beracun, klik pautan di bawah untuk membaca.

Diumpan Dengan ‘Nasi Beracun’, 10 Ekor Kucing Dan Anjing Terbiar Mati Dalam Tempoh Sebulan

Pemerintah Kota Shenzhen Di China Larang Penduduk Makan Daging Kucing Dan Anjing


Lelaki Ini Disaman RM5,000 Kerana Bermain Pokémon GO Sejauh 14KM

Seorang lelaki di Australia telah disaman oleh pihak berkuasa kerana telah melanggar perintah penguncian dengan melakukan perjalanan ke luar kawasan untuk bermain Pokémon GO.

Lelaki itu sebelum ini telah disoal siasat oleh pihak polis yang musykil mengapa dia boleh berada 14 kilometer dari kawasan rumahnya di Sunshine. Dia kemudiannya mengaku bahawa dia melanggar perintah penguncian untuk bermain permainan telefon pintar dan telah didenda sebanyak $ 1,652 [RM5,000].

Untuk rekod, lelaki tersebut bukanlah orang pertama yang disaman oleh pihak berkuasa kerana bermain Pokémon GO. Terdahulu, dua lelaki masing-masing didenda kerana berkeliaran di sekitar Melbourne untuk bermain permainan yang sama.

Polis Victoria dan pihak berkuasa kerajaan negeri merasa kecewa dengan sikap orang ramai yang masih melanggar peraturan penguncian yang telah ditetapkan bagi membendung jangkitan COVID-19.

Di bahagian pemeriksaan kenderaan pula, polis Melbourne telah mengeluarkan 26 saman kepada mereka yang melanggar arahan Ketua Kesihatan, sementara 18 saman dikeluarkan kepada mereka yang tidak memakai pelitup muka.

Melbourne telah memasuki perintah penguncian Tahap 4, orang ramai tidak dibenarkan keluar lebih dari 5 km dari kawasan rumah mereka.

Terdahulu, seorang lelaki kongsi rahsia turun berat badan dengan hanya bermain Pokémon GO. Klik pautan di bawah untuk membaca.

Lelaki Ini Berjaya Turunkan Berat Badan Sebanyak 63kg Dengan Hanya Bermain Pokemon Go

Pokemon Go ‘Gen 2’ Kini Sudah Boleh Ditangkap, Fungsi Tukar Dan Lawan Akan Datang Menurut Niantic

‘Kegilaan’ Bermain Pokemon Go Buatkan Lelaki Ini Dipilih Sebagai Duta ASUS


Lelaki Ini Ditahan Polis Ketika Membuat ‘Report’ Ditipu Beli Telefon Gara-Gara Langgar Kuarantin

Bunyinya mungkin agak pelik untuk dipercayai. Namun itulah yang berlaku kepada seorang lelaki berusia 21 tahun apabila dia ditahan ketika hadir untuk membuat laporan polis.

Dalam kejadian yang berlaku jam 3.20 petang semalam, lelaki berkenaan hadir ke Balai Polis Damansara untuk melaporkan telefon bimbit yang dibelinya tidak sama seperti yang dilihat dalam iklan.

Bagaimanapun ketika sedang membuat laporan itu, dia kemudiannya telah mengaku masih menjalani tempoh kuarantin seperti diarahkan pihak Kementerian Kesihatan Malaysia.

Buat anda yang tertanya-tanya bagaiamana dia pada awalnya menyembunyikan status atau gelang kuarantin yang dipakainya, ini adalah jawapannya.

“Lelaki tersebut mengaku masih menjalani tempoh kuarantin KKM dan telah menyembunyikan gelang kuarantin tersebut di bahagian atas lengan kirinya,” jelas Ketua Polis Daerah Petaling Jaya ACP Nik Ezanee Mohd Faisal.

Berdasarkan gambar yang turut dibekalkan dalam hantaran Facebook Polis Daerah Petaling Jaya, lelaki itu dilihat memakai baju berlengan panjang, jadi tidak mustahil jika beliau berjaya menyembunyikan gelang berkenaan.

“Polis Daerah Petaling Jaya memberi amaran kepada mereka yang dikenakan perintah kuarantin agar patuh kepada arahan pejabat kesihatan daerah dan KKM.

“IPD Petaling Jaya akan memastikan orang ramai sentiasa mematuhi SOP PKPP. Tindakan tegas akan diambil mana-mana individu yang gagal mematuhinya dan enggan memberikan kerjasama,” ujar beliau dalam satu kenyataan pada malam semalam.

Susulan pengakuannya masih menjalani tempoh kuarantin, lelaki itu kemudiannya ditahan sebelum diberi jamin polis pada hari yang sama.

Tambah pihak polis juga, beliau akan disiasat di bawah Seksyen 269 Kanun Keseksaan kerana dengan cuai telah menyebabkan merebaknya penyakit selain Sesyen 22(b) Akta Pencegahan Dan Pengawalan Penyakit Berjangkit 1988.

Sekiranya disabitkan kesalahan, beliau dihukum penjara selama tempoh tidak boleh sampai dua tahun atau dikenakan denda atau kedua-duanya.

Baca juga kisah lelaki disyaki pencuri motor ini yang terpaksa ditahan di wad hospital dan bukannya lokap polis selepas mempunyai kontak rapat dengan individu memakai gelang pink di pautan di bawah.

Masuk Wad Bukan Lokap Selepas ‘Kantoi’ Curi Motosikal Kerana Kontak Rapat Individu Gelang Pink

Suspek Bunuh Anak Hanya ‘Berzikir’ Dalam Tahanan, Polis Tidak Tolak Kemungkinan Ada Kaitan Ajaran Sesat

Tular Warga Asing Bergelut Dengan Polis, Ini Sebenarnya Yang Berlaku Sebelum Kejadian


Lelaki Ini Diterima Jadi ‘Watak Penting’ CSI: Vegas Selepas Pura-Pura Mati Selama 321 Hari

Siapa sangka dengan ‘bakat’ berpura-pura mati membolehkan lelaki ini menjadi pelakon untuk satu siri terkenal Hollywood.

Josh Nalley, seorang pengurus restoran di Kentucky, Amerika syarikat sering berkongsikan video ‘mati’beliau di akaun TikTok @living_dead_josh. Setelah memuat naik video beliau ‘mati’ dengan pelbagai senario selama 321 hari berturutan tanpa henti, Josh telah mendapat peranan istimewa sebagai mayat untuk salah satu episod CSI: Vegas.

Dengan hasil kerja kerasnya memuat naik banyak video tidak bernyawa itu ternyata menarik perhatian produser rancangan TV tersebut.

Nalley akan memainkan watak orang mati dalam episod CSI: Vegas yang akan datang. Mendapat tawaran tersebut membuatnya sangat gembira sehingga dia membuka sebotol champagne untuk meraikannya.

“Saya tidak pandai bercakap di depan kamera tetapi saya pandai berbaring dan berlakon mati dengan mudah. Saya fikir jika saya cukup kreatif memainkan watak orang yang tidak bernyawa, saya boleh mencuri perhatian rancangan televisyen dan itu menjadi kenyataan sekarang,” katanya kepada Louisville Courier Journal.

Dia memaklumkan dia mendapat idea itu selepas melihat seorang wanita menyiarkan tentang sos pedas di TikTok dan menerima pelbagai tawaran daripada peruncit, yang membuatkan dia tertanya-tanya sama ada dia boleh melakukan perkara yang sama dengan memainkan watak mayat di TikTok.

Sementara itu, dia terus menyiarkan video dirinya yang berpura-pura mati di akaun TikTok miliknya untuk peminat menonton.

Menerusi video TikTok tersebut, ramai meminatinya serta mengatakan untuk terus memuat naik video-video selepas debut menjadi pelakon untuk ditonton pada masa akan datang.


Lelaki Ini Gagal Di Sekolah Tapi Karya Beliau Terjual Lebih 10 Ribu Naskah. Salute!

Gagal di sekolah bukan bermakna gagal dalam hidup. Itu juga bukan bermakna seseorang itu tidak bijak.

Setiap insan itu diciptakan berbeza dan diberikan kelebihan yang tersendiri agar dapat saling melengkapi antara satu sama lain.

Yang penting adalah kemahuan untuk berjaya dan beri peluang pada diri untuk kenali kebolehan dan kelebihan yang ada dalam diri masing-masing.

Kali ini kami ingin kongsikan kisah seorang kartunis berjaya bernama Heng Teik Chee, seorang yang tidak begitu menyerlah dalam bidang akademik.

Tapi siapa sangka, kini karya beliau terjual lebih dari 10 ribu naskah. Teruskan membaca kisah yang telah dikongsikan oleh Tuan Zamri Mohamad ini.

Hari ini saya ingin berkongsi semula cerita Tuan Heng yang saya temui ketika Pesta Buku Popular.

KOSMO menyiarkan cerita beliau dan banyak perkara yang kita dapat pelajari daripada pelukis berbangsa Cina ini.

Dengan sepasang mata bulat dan rambut menutupi dahi, Ping Ton berjaya mencipta fenomena tersendiri apabila lagak lucunya sering menjadi perbualan dalam kalangan pelajar-pelajar Cina.

MEMBELEK helaian-helaian komiknya, anda pasti akan tersenyum lebar. Watak-watak komik hitam putihnya sangat ringkas, mudah difahami dan bersahaja. Ia seakan satu refleksi tentang pelukis itu sendiri.

Jika diamati, stail dan identiti persembahan idea komik ini sedikit ‘merepek’. Tetapi tidak pula hilang logiknya. Sekiranya anda seorang dewasa yang cuba memahami jenaka komiknya, simpan sahaja hasrat tersebut.

Ini kerana golongan sasar siri komik Ping Ton adalah pelajar sekolah menengah dan murid sekolah rendah. Ia bukan untuk orang dewasa yang kadang-kala mahu berfikiran kritikal.

“Saya sedar generasi lama seperti mak bapa kita tidak mengerti komik Ping Ton. Bukan kerana apa yang disampaikan itu tidak kelakar. Tetapi mungkin sebab situasi yang digambarkan itu tidak berlaku pada zaman mereka,” kata Heng Teik Chee, 33, pelukis komik Ping Ton dalam satu pertemuan dengan Kosmo! di kediamannya di Gombak, Kuala Lumpur baru-baru ini.

Banyak mengadaptasikan realiti kehidupan yang berkisar di sekolah, Teik Chee bijak mengetengahkan watak utama seorang budak lelaki bernama Ping Ton yang menjadi tarikan pertama komiknya.

Populariti komik Ping Ton yang terkenal dengan ‘lawak bodoh’ sememangnya tidak bertujuan untuk dikelaskan sebagai material berunsur pendidikan. Katanya, adalah tidak adil untuk membebankan pelajar dengan begitu banyak maklumat tanpa ‘hiburan’ sewajarnya.

“Pada awalnya, komik saya lebih berunsur gaya kehidupan. Tetapi, selepas itu, saya sedar kehidupan pelajar sekarang banyak dihimpit tekanan. Itu sebabnya humor komik Ping Ton mudah melekat dalam minda pelajar. Kerana itulah, saya tidak merumitkan fikiran pelajar yang sememangnya sudah sarat dengan bebanan informasi,” jelas lelaki yang berasal dari Bukit Mertajam, Pulau Pinang ini.

Dengan 18 buah komik Ping Ton hasil karya dan terbitannya sendiri, Teik Chee sebenarnya merupakan antara sebilangan kecil pelukis-pelukis komik Cina di Malaysia yang boleh dilabelkan ‘berjaya’.

Tambahan pula, siapa sangka, dia yang lemah dalam pelajaran sejak di bangku sekolah boleh berjaya sebagai pelukis dan penerbit buku komik sendiri. Bagaimanakah agaknya proses memanjat tangga kejayaan itu bagi Teik Chee?

HENG TEIK CHEE membuktikan bahawa gagal dalam akademik tidak bermakna seseorang itu akan gagal dalam kehidupan.

Dengan wajah yang cukup selamba dan bersahaja, Teik Chee tanpa berselindung menjawab persoalan itu sambil berkali-kali menekankan dia ‘berusaha sepenuh hati untuk karyanya dan tidak melakukannya semata-mata mengaut keuntungan daripada pembaca’.

“Saya seorang school dropout kerana hanya belajar setakat Tingkatan 4. Malah, pengajian selama tiga tahun di sebuah institut pengajian tinggi dalam jurusan grafik pun sekerat jalan. Ini menyebabkan yuran pengajian sebanyak RM50,000 ‘hangus’ begitu sahaja.

“Lagipun, masa di kolej dulu, saya sedar bahawa selain melukis, saya suka membaca. Tetapi, saya baca segala jenis material kecuali buku teks! Sebab saya rasa buku teks membosankan dan tidak membantu kehidupan dalam dunia luar. Apa yang ingin saya katakan adalah sekolah hanya mengajar kita tentang teknik dan teori tetapi kehidupan sebenarlah yang memberi didikan terbanyak,” kata bapa kepada seorang anak ini.

Tanpa kecemerlangan akademik, Teik Chee tahu dia perlu bergantung kepada usaha dan bakatnya untuk membina sinar harapan dalam kehidupannya. Namun, tidak pula terlintas di ruang fikirannya, kerjaya dalam bidang lukisan komik ini boleh berlaku sepantas daripada jangkaannya.

Malah, apabila hasrat untuk menceburi bidang seni lukis disuarakan kepada kedua-dua orang tuanya, mereka bukan sahaja tidak bersetuju bahkan tiada tanda-tanda mengizinkan.

“Memandangkan saya sudah tidak menunjukkan kecemerlangan sejak di sekolah dan gagal meneruskan pelajaran di kolej, sudah semestinya, mak dan bapa tidak lagi menaruh harapan ke atas saya.

“Lagipun, pada kebiasaannya, masyarakat Cina tidak menggalakkan anak mereka memilih laluan seni lukis sebagai kerjaya. Maklumlah, melukis dirasakan tidak memberi ganjaran wang setinggi pekerjaan lain,” jelasnya yang mempunyai dua orang kakak dan seorang adik lelaki.

Bercerita lanjut, Teik Chee memberitahu, selepas tamat Tingkatan 4, dia melakukan pelbagai pekerjaan termasuk memandu lori dan menghantar bekalan fabrik kepada tukang jahit.

“Tetapi, tidak lama kemudian, saya meninggalkan kerja yang bergaji RM600 sebulan untuk kembali berkhidmat di sekolah lama sebagai pelukis newsletter.

“Pada ketika itulah, bermulanya titik tolak kehidupan saya apabila seorang guru bahasa Cina menghantar kepingan komik untuk disiarkan dalam akhbar Sin Chew,” katanya yang berusia 21 tahun pada masa itu.

Sebaik diterima untuk siaran, pembaca tidak mengambil masa yang panjang untuk mengenali identiti lukisan komik Ping Ton. Justeru, Ping Ton terus melekat dalam minda pembaca-pembaca Cina khasnya pelajar sekolah.

Setelah tiga tahun meraih populariti menerusi siaran di dada akhbar, buku komiknya yang pertama akhirnya diterbitkan oleh sebuah syarikat penerbitan lain.

Dua tahun kemudian iaitu pada tahun 2002, Teik Chee mengambil keputusan untuk menubuhkan syarikat penerbitannya sendiri tanpa mempunyai modal yang cukup.

“Pada awalnya, segala-galanya susah. Saya langsung tiada modal. Nak beli sebuah komputer pun perlukan belanja sekurang-kurangnya RM2,000. Saya terpaksa merayu kepada seorang pelajar yang masih menyimpan duit hasil jualan komik-komik di sekolah,” ceritanya mengimbas kisah silam.

Meskipun pada ketika itu, dia bermula dengan modal yang sedikit, tetapi ‘imej’ yang dibina daripada komik Ping Ton sedikit sebanyak telah memudahkan perjalanan kerjayanya.

PENCAPAIAN Heng Teik Chee ini tidak lagi dipandang remeh oleh keluarganya.

Berbekal dengan hasil kutipan ‘duit hutang’ itu, dia berjaya menyewa sebuah bilik kecil sebagai ‘studionya’ di samping sebuah komputer bagi memudahkan kerja-kerja rekaan komiknya dilakukan.

Dalam penghasilan komik, kualiti adalah lebih penting daripada kuantiti. Teik Chee bagaimanapun menyifatkan pengeluaran sebuah komik dalam tempoh setahun bukan satu amalan sihat bagi dunia penerbitan (komik).

“Saya tidak setuju dengan penerbitan banyak buku komik sekali gus semata-mata untuk mengaut keuntungan. Pada pendapat saya, sebuah buku berkualiti adalah lebih baik daripada berpuluh komik yang tidak bermutu. Tetapi, saya akan cuba hasilkan dua buah komik dalam setahun selepas ini,” katanya yang menguruskan syarikatnya seorang diri dengan bantuan isterinya.

Kini, dengan jualan melebihi 10,000 naskhah bagi sebahagian besar siri komiknya yang berharga RM12 setiap satu, selain siaran berkala komiknya di akhbar-akhbar utama Cina, pencapaian Teik Chee hari ini tidak lagi dipandang remeh oleh keluarganya.

Sebaliknya, kekerapan wajah dan hasil karyanya di dada-dada akhbar menjadi contoh bagaimana usaha serta penggunaan bakat sebaik mungkin boleh membuahkan kejayaan.

Lebih menggembirakan, satu pameran buku antarabangsa di ibu negara baru-baru ini telah membuka laluan lebih luas untuknya menembusi pasaran negara jiran seperti Singapura, Hong Kong dan Taiwan.

SEBAGAI seorang penggiat seni lukis, Heng Teik Chee banyak memperoleh inspirasi dan ilmu pengetahuan daripada kepelbagaian bahan bacaan.

Tidak berfikiran tipikal seperti kebanyakan orang dalam bidangnya yang hanya merujuk buku-buku berkaitan, koleksi bahan bacaan Teik Chee antaranya terdiri daripada buku-buku sastera Cina, bantu diri, pemasaran dan penulisan ‘copy’ (copywriting).

Berpeluang menjejakkan kaki ke dalam ‘studio’ kecil yang dikelilingi rak-rak buku pelbagai genre, terdetik di hati penulis untuk bertanya kos keseluruhan bahan bacaan ini.

‘STUDIO’ kecil Heng Teik Chee dipenuhi dengan rak-rak buku yang pelbagai genre.

“Tak kira…semua ini saya kumpul sejak dulu lagi. Agaknya melebihi RM10,000,” katanya kepada Kosmo!.

Menurutnya, membaca pelbagai bahan adalah lebih ‘sihat’ kerana ia membantu meningkatkan idea penghasilan komik.

Dalam pertemuan bersama Kosmo! baru-baru ini, Teik Chee mendedahkan pentingnya seseorang pelukis komik untuk melihat peranan ‘headline’ atau penggunaan ayat dan hasil karya mereka.

“Imej mungkin menarik perhatian orang tetapi aplikasi ‘headline’ yang hebat akan mengingatkan orang tentang komik anda. Itulah bezanya,” katanya singkat.

Dalam usaha memperbaiki mutu serta aplikasi ayat-ayat untuk komiknya, Teik Chee sanggup melabur beribu ringgit bagi mengikuti satu seminar tiga hari oleh seorang guru pemasaran dan penulis ‘copy’ terkemuka dunia.

Hasil daripada itu, tip pengaplikasian ‘headline’ serta ayat-ayat yang dipelajarinya terbukti berkesan apabila jualan siri komik selepas itu meningkat 100 peratus.

Tidak kedekut berkongsi ilmu, dia menasihatkan pelukis muda yang ingin menceburi bidang ini agar tidak mengehadkan pembelajaran mengikut satu-satu topik bacaan sahaja.

“Sebaliknya, kumpullah inspirasi daripada pelbagai sumber dan luaskan pengetahuan menerusi bacaan. Sebab hanya dengan cara itulah, karya yang dihasilkan dapat ditingkatkan dan lebih bermutu tinggi,” ujarnya.

Credit : Zamri Mohamad, dengan izin dan Kosmo!


Belum Mampu Beri Menantu, Lelaki Ini Hadiahkan iPhone ‘Boba’ Kepada Bapanya Buatkan Netizen Kagum Dan Terharu

Seperti semua sedia tahu, kasih ibu membawa ke syurga, kasih ayah sepanjang masa. Tidak terhitung pengorbanan yang telah mereka lakukan dalam membesarkan kita.

Jadi apalah sangat jika kita berkongsikan rezeki yang kita perolehi hari ini dengan ibu bapa kita. Tidak akan kurang sedikit pun bahkan rezeki untuk kita akan lebih bertambah jika berbuat baik dengan ibu bapa tercinta.

Menerusi sebuah video yang dimuat naik seorang pengguna Twitter dikenali sebagai @Amsyarnaif, dia telah membuat kejutan kepada ayahnya dengan menghadiahkan sebuah iPhone 11 yang menjadi kegilaan ramai ketika ini.

Kebetulan ayoh mari KL harini ada kerja, bagi dia hadiah lah sikit :’)

tk mampu lg bagi menantu kita bg ni dulu ek 🤣🤭🥰❤ pic.twitter.com/xEUFMqPXek

Menurut perkongsian tersebut, secara kebetulan bapanya telah datang ke Kuala Lumpur dari Kota Bahru atas urusan kerja dan ketika menghantar bapanya ke lapangan terbang untuk pulang ke Kota Bahru semula, dia telah menghadiahkan telefon tersebut yang diletakkan di dalam dashboard kereta.

btw qilla & uyah tu adik aku yang last 😂 pic.twitter.com/cHe2xFQBQl

Sehubungan dengan itu, perkongsian ini telah mendapat perhatian ramai kerana terharu dengan kejutan hadiah yang diberikan kepada bapanya. Rata-rata memuji sikapnya yang lebihkan ibu bapa daripada orang lain serta turut mendoakan agar pemuda tersebut dimurahkan rezeki kerana sudah membahagiakan bapanya.

“ayoh ado boba” 😭😭😭😭😭 im cryingg. thank you sbb jadi anak yg baik for your parent. God bless you!

— Eulaliaa (@ilvrusli) November 26, 2019

— farhanah (@nfarhanahamin) November 26, 2019

sedihnya tengok 😢😭bestnya dapat happykan parents walau apa carapon . the moment tengok riak wajah mereka Allahu bedebar hati

— Hatice (@uswiqauthar) November 26, 2019

Sifat yang ditunjukkan oleh pemuda ini boleh dijadikan contoh untuk orang muda diluar sana. Berbaktilah kepada ibu bapa sementara masih berpeluang.

Sebelum ini tular di media sosial apabila seorang murid darjah 6 terima hadiah wang tunai RM10,000 daripada ibu bapanya di atas kejayaan cemerlang yang diperolehinya dalam UPSR. Klik pautan di bawah untuk bacaan lanjut.

Pelajar Cemerlang UPSR Ini Terima Hadiah Wang Tunai RM10,000 Daripada Ibu Bapanya

Pengaruh Ibu Bapa Ke Atas Anak, Saya Bangga Dengan Legasi Abah

5 Latihan Ini Bantu Anda Jadi Ibu Bapa Yang Positif Dan ‘Awesome’


Lelaki Ini Hadiahkan Ubah Suai Rumah Bernilai RM90,000 Sempena Perkahwinan Abang Sendiri

Mencari dan memberikan hadiah kepada ahli keluarga atau kenalan yang baru mendirikan rumah tangga ada ketikanya boleh menjadi tugas yang agak sukar buat sebahagian daripada kita.

Namun itu bukan kesnya dengan seorang jejaka di Twitter Afn Hmzn atau nama sebenarnya Muhammad Arib Affan Mohd Hamzan yang berkongsikan kisahnya menghadiahkan ubah suai rumah bernilai RM90,000 kepada abangnya baru-baru ini.

Ubah suai yang bernilai hampir seratus ribu ringgit itu difahamkan mengambil masa sehingga empat bulan untuk disiapkan seperti dalam gambar yang dikongsikan beliau di Twitter.

“Ambil masa empat bulan untuk siapkan ubah suai rumah abang saya.

“Ianya adalah hadiah kahwin kepada abang saya dan ianya percuma. Berikut beberapa gambar sebelum dan selepas,” kongsinya.

Rumah berkenaan yang difahamkan sudah pun berusia lebih 20 tahun kelihatan tampil lebih bergaya dan ubah suai yang dilakukan beliau yang lengkap dengan kemasan dan perabot.

Berikut adalah beberapa bahagian rumah berkenaan yang telah diubah suai dan dikongsikan beliau di hantarannya sebelum ini.

Sehingga artikel ini ditulis, perkongsian yang dibuat di Twitter itu sudah pun meraih hampir 5,000 retweet dan menerima pujian daripada netizen di atas ubah suai yang telah dilakukan.

Anda boleh melihat kembali perkongsian asal yang dibuat di Twitter di mana beliau turut menjawab persoalan daripada netizen mengenai ubah suai yang dilakukan.

Took 4month to settle renovation for my brother house. That hadiah kawin for my brother and its free hahahahah.

Baca juga perkongsian kami sebelum ini mengenai ubah suai rumah teres kepada rekaan minimalis melalui pautan di bawah.

Lihat Bagaimana Rumah Teres Ini Diubahsuai Dengan Rekaan Moden Dan Minimalis

Cantik Dan Kemas, Lihat Transformasi Rumah Flat Dengan Rekaan Moden Bermodalkan RM1,300

Lama Terbiar, Lihat Bagaimana Rumah Kampung Ini Diubahsuai Dengan Rekaan Moden


6 Tips Best Balik Ke Bandar Untuk Buat Anda Kekal Tersenyum Ketika Memandu

Akhirnya cuti sekolah telah tiba di penghujungnya, maka kenderaan akan berpusu-pusu kembali ke bandar. Kami kongsikan beberapa tips yang boleh anda gunakan sebelum pulang ke bandar.

Apabila pulang ke kampung, pasti terdapat pelbagai barangan daripada kampung yang ingin dibawa ke bandar bersama. Namun awas, pastikan anda tidak terlebih muatan ya.

2. Pastikan tekanan tayar yang bersesuaian

Setelah lama di kampung, ada kemungkinan anda jarang menggunakan kereta dan apabila tidak bergerak, tayar kereta akan kurang berangin sedikit demi sedikit. Walaupun biasanya, ia tidak memberikan kesan sangat, namun pastikan tekanan angin dalam kereta anda masih dalam tahap optimum.

Tetapkan waktu yang anda ingin balik, bergantung kepada cuti, pihak PLUS akan mengeluarkan jadual untuk pengguna lebuhraya bergantung daripada mana anda bergerak. Namun, jika tiada, anda perlu mengagak sendiri waktu yang bersesuaian. Walauapa pun, pastikan waktu itu selesa untuk anda memandu dan berada dalam keadaan segar.

Kadangkala terdapat pemandu yang ingin memandu pada waktu malam ke pagi bagi mendapatkan laluan yang lancar di lebuhraya. Jika anda tergolong dalam pemandu seperti ini, pastikan anda mendapat rehat yang secukupnya. Ini bagi mengelakkan anda membawa kenderaan dalam keadaan yang mengantuk dan mendatangkan bahaya kepada keluarga dan pengguna lebuhraya yang lain.

Tidak kira siang atau malam, pastikan rehat mencukupi. Juga gunakan sebaiknya kawasan Rehat dan Rawat (R n R) yang disediakan.

Anda telah merancang sebaiknya, anda telah bersiap awal, anda telah berehat secukupnya, namun anda tetap berjumpa dengan masalah-masalah di atas jalanraya. Bawa sekali bekalan sifat sabar ya.

Semua orang ingin balik bandar juga. Jika ada terjumpa masalah ini, tarik nafas, tenangkan diri dan fikirkan, yang apabila anda telah tiba di rumah nanti. Keadaan tegang di atas jalan itu hanya akan menjadi kenangan di masa hadapan. Sentiasa bertenang dalam pemanduan.

Anda telah menghabiskan masa yang banyak untuk bercuti, dan kini anda akan menempuhi hari-hari yang sibuk sebagai pekerja atau pelajar. Apakata anda luangkan sedikit lagi masa untuk berbual-bual dengan ahli keluarga atau rakan yang menaiki kenderaan yang sama dengan anda. Selain menghilangkan rasa bosan dalam memandu, ia juga dapat mengeratkan hubungan anda. Cubalah, ceritakan perkara yang menarik bersama. Lagipun, cuti sepatutnya membuatkan anda gembira bukan?

Dah jadi Liker kami di Facebook The Vocket?


Lelaki Ini Hanya Gunakan Tangan Untuk Menggoreng Dalam Minyak Panas. OMG!

Sejak 60 tahun lalu keluarga ini telah menjalankan perniagaan di Restoran Ganesh, India.

Kedai makan mereka sentiasa penuh dengan pelanggan kerana ada sesuatu yang istimewa di sini.

Prem telah mewarisi kebolehan ini dari ayah beliau iaitu mencelup tangan ke dalam minyak yang panas sewaktu menggoreng hidangan di restoran mereka tanpa mengalami sebarang kecederaan.

Kini 2 anak Prem sedang dilatih untuk mewarisi kebolehan yang sama.


Lelaki Ini Hasilkan Karya ‘Diss Track’ Khas Buat Da’i Farhan

Seminggu dua ini nama Da’i Farhan sangat panas disebut di media sosial dan nampaknya, beliau turut dijadikan target untuk diss track oleh artis indie, Apa Cita DJMS.

Lagu ini semalam dikongsikan oleh penyanyi Baby Shima di laman Instagram miliknya. Baby Shima kemudiannya menulis di caption video tersebut Muhammad Hafidz a.k.a Apa Cita DJMS adalah penyanyi asal lagu tersebut.

Lagu ini mempunyai vibe lagu-lagu nyanyian HafizAsari, penyanyi yang pernah popular dengan lagu ‘Minah Tudung’ satu ketika dahulu. Apa pun, lagu oleh Apa Cita ini mempunyai mesej yang deep dan siapa yang termakan cili, pasti dia yang rasa pedasnya.

Karya diss track sebenarnya sudah lama wujud di Malaysia. Anda boleh baca tentang sejarahnya di sini.

Sejarah Lagu ‘Diss Track’ Dalam Industri Muzik Negara

Pertelingkahan ‘Diss Track’ Terbaru Antara Machine Gun Kelly Dan Eminem


Lelaki Ini Hasilkan Konsep Rekaan Proton Satria Yang Baru

Nota Editor: Rekaan prototaip Proton Satria ini dihasilkan oleh Tuan Najmi Rosdi seorang graduan dari UTM dalam jurusan Industrial Design. Kini, beliau bekerja sebagai designer di Kuala Lumpur. Minat Najmi terhadap automotive design membuatkan beliau menghasilkan rekaan rekaan kereta. Lawati laman Behance beliau untuk siri foto penuh.

Proton Satria bakal ditamatkan pengeluaran hujung tahun ini. Ini amat mendukacitakan peminat-peminat kereta hatchback 3 pintu ini. Saya masih yakin kereta ini masih ada permintaan dalam pasaran. Ia cuma perlukan rekaan yang lebih menarik dan menepati citarasa terkini. Ia juga harus selaras dengan perkembangan teknologi kereta pada masa kini.

Berkenaan rekaan ini, saya membuat kajian terhadap beberapa kereta Proton terkini seperti Preve , Suprima dan Iriz. Pada pandangan saya Proton sudah memiliki gaya rekaannya tersendiri . Rekaannya bertemakan ‘timeless design’ yang mengutamakan gaya minimalist seperti yang ada pada rekaan kereta luar seperti Ford, VW dan Audi.

Saya juga membuat kajian mengenai rekaan dua model Satria sebelum ini, Proton Satria dan Proton Satria Neo. Saya kekalkan karekter rekaan Satria asal sebagai rekaan kereta sport dua pintu hadapan. Rekaan lampu depan yang unik juga menampakkan ia adalah sebuah jelmaan baru untuk Proton Satria.

Dari situ tercetusnya idea untuk mereka Proton Satria Concept ini. Saya kongsikan karya ini kerana saya yakin ramai di luar sana berharap ianya menjadi realiti.

LIKE dan FOLLOW Vocket di Facebook serta Instagram


Lelaki Ini Hasilkan Video ‘Stop Motion’ Hebat Guna Peralatan Di Rumah Sahaja

Bila sudah lama terperuk dalam rumah, pasti ada sahaja idea kreatif yang keluar untuk memenuhi masa senggang. Ada yang buat video cover lagu Rage Against The Machine bersama anak, ada yang buat rakaman photoshoot online hanya dengan FaceTime dan banyak lagi.

Masih ingat video raya TNB Konvoi Epik Raya Fantastik tahun lalu? Ia adalah hasil tangan pengarah tempatan yang sangat berbakat, Quek Shio. Disebabkan beliau sangat rindu untuk berbasikal, maka terhasillah video stop motion yang unik ini.

Segala props untuk video ini dibuat sendiri oleh Shio menggunakan bahan peribadi miliknya seperti medal, buku dan baju . Pada permulaan video ini, beliau turut memperlihatkan set up mudah beliau merakam video stop motion ini menggunakan telefon pintar sahaja; dengan penyapu menjadi rig untuk telefon beliau.

Day 42 of isolation… Cut the heart out of my pillow as sacrifice… Rig the camera up with broom sticks… Took over a thousand selfies with my bae! EX DURIS GLORIA! #quarantine #homemade #stopmotion #cyclinglife #coronavirus @trekbikes @rapha @rapha_asia @abus_cycling @fse.bike @sramroad @globalcyclingnetwork @rapha_rcc

A post shared by  Quek Shio Chuan (@quekshio) on Apr 28, 2020 at 6:52am PDT

Lebih seribu gambar kemudiannya digabungkan bersama untuk menyiapkan video yang hebat ini. Rata-rara yang menonton video ini memuji kegigihan Shio untuk menyiapkan video ini yang pastinya memerlukan dedikasi yang tinggi serta masa yang lama.

Apa pula aktiviti epik anda buat sepanjang Perintah Kawalan Pergerakan (PKP) ini? Kami harap anda isi masa senggang dengan aktiviti yang berfaedah.

P/S: Ada atau tidak iklan khas raya daripada TNB tahun ini? Jika ada, pasti team Reservoir Production akan hadir dengan iklan raya yang gempak seperti tahun-tahun sebelumnya. Kita tunggu dan lihat.

Ini pula kreativiti seorang jurugambar yang hanya gunakan FaceTime untuk hasilkan ‘online photshoot’ buat salah seorang klien beliau. Baca lagi pada pautan di bawah.

Jurugambar Ini Serlahkan Kreativiti Tangkap Gambar Gunakan FaceTime Menerusi Sesi ‘Photoshoot Online’

‘Cover’ Lagu Rage Against The Machine, Aksi Adik Comel Ini Raih Perhatian Dunia

Iklan Raya TNB Pamer Kehebatan Bakat, Idea Dan Sinematografi


Lelaki Ini Hidup Senang, Dibayar Untuk Tidak Melakukan Apa-Apa Kerja

Seorang lelaki berusia 37 tahun dari Jepun mempunyai pekerjaan yang unik. Lelaki ini dibayar oleh orang awam untuk tidak melakukan apa-apa kerja.

Shoji Morimoto pada asalnya adalah seorang penganggur di Tokyo. Namanya mula popular setelah Shoji menyewa dirinya untuk menjadi teman kepada orang lain.

Tugas Shoji adalah bertemu dengan orang yang tidak dikenali, mendengar cerita mereka, itu sahaja. Selain itu, Shoji hanya menyediakan perkhidmatan untuk menemani anda makan, minum atau melepak.

Selepas dua tahun, popularitinya mula meningkat dan dia kini mempunyai 270 ribu pengikut di Twitter. Seperti selebriti, Shoji juga telah muncul di televisyen, ditemuramah oleh majalah, dan menerbitkan buku.

Berdasarkan laporan Oddity Central, Shoji dulu adalah pelajar yang pandai dan mempunyai ijazah dalam Fizik. Namun, Shoji berhenti dari pekerjaannya pada tahun 2017 kerana dia merasa tidak sesuai dengan kerjayanya sebagai editor buku.

Pada bulan Ogos 2018, Shoji akhirnya melancarkan perkhidmatan yang dinamakan “Teman untuk disewa”. Dalam keterangannya, Shoji menulis bahawa dia boleh disewa oleh mereka yang memerlukan rakan atau pendengar.

Pada mulanya, dia hanya meminta wang untuk pengangkutan dan makanan. Walau bagaimanapun, kebanyakan pelanggannya berkeras untuk membayar lebih daripada itu.

Disebabkan popularitinya, Shoji boleh disewa dari jam 8:30 pagi hingga 10 malam. Antara pengalaman Shoji adalah disewa oleh seorang lelaki hanya untuk mendengar dia bercerita mengenai hobinya selama 3 jam.

Selain itu, Shoji juga telah disewa untuk menjadi peneman ke majlis pernikahan. Dia juga pernah dijadikan teman oleh seorang wanita yang mahu memberikan surat permohonan cerai kepada suaminya.

Untuk rekod, amalan menyewa teman sebenarnya adalah satu perkhidmatan yang sudah biasa di Jepun. Namun perkhidmatan ini terbahagi kepada beberapa bidang, antaranya adalah urusan asmara, pelawak dan juga pelakon.

Terdahulu, lelaki ini hanya berbelanja menggunakan baucar, tidak pernah keluarkan wang selama 36 tahun. Klik pautan di bawah untuk membaca.

Jimat Atau Kedekut? Lelaki Ini Hanya Guna Baucar, Tak Pernah Keluarkan Wang Selama 36 Tahun


Lelaki Ini Jana Pendapatan RM1.4 Juta Hanya Dengan Bermain Dota 2

Bagi peminat permainan online Dota 2, cerita Adam Shah ini boleh dijadikan inspirasi untuk anda. Rasanya ramai yang kenal Adam Shah melalui nama samarannya dalam permainan Dota, 343. Beliau mula menjadi pemain Dota secara professional sejak dua tahun lalu dan beliau kini merupakan antara pemain Dota ternama di Malaysia.

Pada mulanya, Dota hanyalah permainan online yang dimainkan bersama rakan-rakan tetapi semuanya berubah apabila Adam Shah nampak masa depan beliau sebagai seorang pemain Dota professional. Adam kini bermain untuk pasukan Fnatic, antara pasukan ternama dalam Dota 2.

Fnatic berjaya menduduki tangga ke-4 di pertandingan The International 2016 yang berlangsung di Seattle, Amerika. Fnatic membawa pulang hadiah kemenangan bernilai USD1,453,932 (lebih kurang RM4.6 juta). Sepanjang tahun ini, Adam berjaya memenangi USD348,248 hasil kemenangan beliau sepanjang tahun bersama pasukan Fnatic.

Menurut Adam, menjadi seorang pemain professional Dota 2 bukanlah satu perkara yang mudah. Ianya memerlukan komitmen yang sangat tinggi. Beliau terpaksa berkorban masa 8 hingga 10 jam sehari menghadap Dota 2 untuk berlatih dan menyiapkan diri untuk setiap tournament. Menurut Adam, untuk membuat dan mengulang perkara yang sama setiap hari memerlukan komitmen dan disiplin yang tinggi.

“Permainan Dota 2 ini sangat kompleks dan berlainan walaupun ia nampak sama bagi umum yang tidak pernah bermain permainan ini. Setiap keputusan yang anda buat walaupun kecil akan memberi kesan kepada permainan anda. Jadi anda perlu cepat buat keputusan jika tidak anda akan ketinggalan,” tambah Adam.

Industri Esports ini dijangka berkembang sehingga USD1.2 billion dalam masa beberapa tahun lagi. Anda boleh lihat temubual Adam Shah di bawah atau baca rencana penuh di Passion Portraits. Tiada yang mustahil jika anda hendak ikut jejak langkah Adam Shah. Teruskan ber-Dota guys!


Lelaki Ini Jelaskan Kenapa Gaji RM3,000 Tidak Cukup Buat Golongan Muda Sekarang

Dianggap sebagai manja dan tidak mampu berdikari mungkin adalah tanggapan yang sudah lali didengari dan sering dihadapi oleh golongan anak muda di negara kita.

Tidak cukup dengan dipanggil manja dan tidak mampu berdikari, golongan muda ini juga akan sering dibandingkan dengan generasi sebelum mereka yang akan berceritakan bagaimana mereka mampu hidup pada zaman dahulu hanya dengan berbekalkan gaji serendah RM1500 sahaja.

Namun begitu, perkongsian oleh pengguna Facebook, Ir Abdul Rahman Bahasa di Facebook ini pasti akan membuka mata mereka yang bertanggapan sebegitu sebelum ini dan mungkin saja boleh mengubah persepsi mereka terhadap anak muda pada zaman kini.

Tidak mahu berhujah kosong dengan golongan ‘pak cik dan mak cik’ yang mengatakan anak-anak muda ini manja dan tidak mampu untuk survive walaupun mendapat gaji sekali ganda tinggi dari mereka, beliau membuat kiriman lengkap dengan perbandingan antara gaji dan kos kehidupan pada zaman dahulu dan sekarang.

Abdul Rahman berkata dia terdetik untuk membuat perbandingan itu selepas mendengar perbualan antara warga emas yang berbicara mengenai survival hidup ketika sedang membeli nasi lemak.

Berikut adalah perbualan yang didengarinya pada pagi tersebut;

“Hairan aku dengan budak muda sekarang, gaji dah RM3000 pun mengeluh lagi .

“Aku dulu tahun 80-an gaji RM1,500 sahaja, hidup juga. Dapat beli rumah teres, dapat pakai kereta Honda. Dapat juga makan McDonalds. Budak-budak sekarang ni manja sangat!” kongsinya.

Selepas mendengar perbualan tersebut, Abdul Rahman berkata dia terpanggil untuk membuat perbandingan antara gaji yang diterima dan kos kehidupan yang perlu ditanggung oleh anak muda pada zaman sekarang dan mereka yang hidup pada zaman dahulu.

“Betul ke generasi aku ni manja?  Ke, kami ni memang tak reti nak survive?

“Bila aku masuk office, aku muhasabah diri fikirkan balik ayat pakcik tu tadi.Mana silapnya?”, soalnya.

Melalui perbandingan yang dibuat, pembaca dengan jelas dapat melihat bagaimana harga rumah, kereta dan makanan meningkat berkali ganda daripada zaman 80-an sedangkan gaji yang diterima anak muda pula hanya naik sekali ganda.

“Kalau nak beli rumah teres setingkat di luar Kuala Lumpur. Kena usaha 11 kali ganda lebih dari orang kerja tahun 80-an.

“Kalau nak beli Honda Civic. Kena usaha 8.3 kali ganda lebih dari orang kerja tahun 80-an,” luahnya dalam perkongsian tersebut.

Tidak cukup dengan itu, beliau turut membuat perbandingan sekiranya anak muda zaman sekarang menukar gaya hidup dan berbelanja hanya dengan membeli kereta jenama tempatan dan membeli rumah kos rendah berbaning rumah teres.

“Tak mampu beli rumah landed macam Pakcik.. Beli PPR je lah..RM35,000(Itu pun kalau dapat bila apply)😔. Dulu Pakcik beli rumah teres RM25,000 kan?

“Jadi,RM 35,000 / RM 25,000. Result = Kenaikan 1.4 kali ganda.

Malah, jika generasi muda sekarang membuat keputusan untuk membeli kereta Perodua Axia terpakai sekalipun, ia masih mengalami peningkatan lebih dari sekali ganda berbanding generasi dahulu.

“Generasi saya ni manja atau kuasa membeli kita yang berkurang, pak cik?” soalnya sambil berharap agar kirimannya itu dibaca oleh dua individu yang membicarakan tentang survival hidup pada awal pagi itu.

Apa pula pendapat anda mengenai isu ini? Adakah betul dakwaan orang muda sekarang manja ataupun kuasa membeli kita yang makin berkurang?

Baca perkongsian kami sebelum ini tentang pengasas syarikat Tesla, Elon Musk yang tidak meletakkan syarat pendidikan tinggi untuk bekerja di syarikat miliknya.

Elon Musk Sedia Terima Pekerja Tanpa Pendidikan Tinggi Bekerja Di Tesla

NASA Buka Kerja Kosong Dengan Gaji Minimum RM200,000 Dan Berikut Adalah Syarat-Syaratnya

Nissan Sedia Buang 4,300 Pekerja Dan Tutup Dua Buah Kilang


Lelaki Ini Jelaskan Mengapa Generasi Y Dianggap Generasi Yang Paling Unik

“Budak-budak zaman sekarang ini beruntung sebab adanya Google,” antara dialog yang membandingkan perubahan zaman antara generasi Z (lahir antara tahun 1997-2012) dan generasi X (lahir antara tahun 1965-1980).

Dapat dilihat, dunia yang moden dan kecanggihan teknologi saat ini telah mengubah gaya kehidupan antara kedua-dua generasi ini. Tidak kisahlah kehidupan generasi yang mana satu lebih baik kerana setiap generasi pasti mempunyai detik-detik perubahan zaman yang unik.

Namun begitu, antara semua kelompok generasi ini, generasi Y atau Millenial (lahir antara tahun 1981-1996) telah dianggap satu generasi yang paling unik. Ini kerana generasi Y pernah berada di tengah-tengah antara zaman generasi X dan Z.

Perkara ini sudah pun dijelaskan bersama fakta yang menarik menerusi satu untaian ciapan yang pernah dikirim oleh pengguna Twitter @zedinfluencer pada 2019. Beliau telah menjelaskan mengenai uniknya generasi yang lahir antara tahun 1985 dan 1995 (boleh dikira sebagai generasi Millenial) berdasarkan beberapa pengisian bermula dengan perubahan zaman teknologi, perbezaan mentaliti kerja dan kepercayaan terhadap adat tradisi.

Menurut pandangan @zedinfluencer, apa yang difahamkan generasi Millenial berpeluang untuk melihat segala perubahan yang berlaku dalam dunia teknologi. Ini kerana generasi ini masih sempat merasai zaman teknologi yang belum maju sebelum beralih zaman teknologi canggih.

“Mereka pernah hidup antara dua generasi iaitu dunia sebelum dan selepas perubahan teknologi serta internet yang kini telah mengambil alih generasi seterusnya,”

Kenyataan ini bermaksud generasi Y sebelum ini pernah merasai zaman teknologi yang masih belum canggih iaitu bermula pada zaman generasi X. Uniknya, generasi ini juga berpeluang untuk melihat perubahan teknologi yang berlaku sehingga zaman generasi Z.

“Kami melihat semua perubahan teknologi bermula dengan radio kepada televisyen, Nintendo 64 kepada PS4, telefon bimbit Nokia kepada smartphones Samsung, iPhone dan CD, VCD kepada penstriman Netflix.

“Generasi X boleh tertipu dengan pesanan e-mail ringkas, boleh minta wang asalkan ditawarkan dengan rasa cinta. Sebaliknya, generasi Z tahu cipta empat akaun e-mail lebih selamat untuk urusan kerja, media sosial, urusan peribadi, dan transaksi kewangan.

Tambah teruja, beliau juga menjelaskan generasi Y seharusnya beruntung kerana mereka berpeluang merasai pengalaman bekerja dan kepercayaan adat tradisi yang berbeza setelah melalui dua zaman generasi tersebut.

“Generasi sebelum kami sangat ‘old school’ (ketinggalan zaman) dan sering berusaha keras dalam adat bekerja, tidak seperti generasi selepas kami yang percaya dengan work smart (terlalu berusaha keras tidak menjamin kualiti kerja yang baik),”

“Kami mempercayai petua serta tradisi dan akan bertanya jika ada yang kami tidak pasti mengenainya. Generasi X sudah mengetahui tradisi tanpa perlu bertanya. Generasi Z kini langsung tidak tahu apa-apa mengenai tradisi.

Perkongsian untaian tersebut kemudiannya telah tular dan ramai di kalangan netizen yang menambah mengenai momen-momen yang pernah dilalui oleh generasi Y.

“Sebenarnya kami juga pernah menulis surat dan kini segalanya telah berubah setelah munculnya panggilan video.”

“Kami merupakan saksi perubahan fesyen old school kepada moden, teknologi dan budaya.

“Kami juga melihat jatuh dan bangun banyak syarikat misalnya Nokia, MySpace, Toy r Us, Sony Ericcson, Blackberry, MSN, Yahoo dan Kodak. Muncul pula syarikat baru iaitu Facebook, Instagram, Snapchat, Amazon dan Youtube.

Jadi adakah anda berbangga dilahirkan sebagai generasi Y? Kongsikan pandangan anda di ruangan komen Facebook The Vocket.

Ini beza genetasi 90an dan milienial guna internet. Klik pada pautan di bawah untuk membacanya.

Ini Beza Generasi 90an Dan Milenial Guna Internet

Bagaimana Pereka Fesyen Ini Menjadi ‘Suara’ Generasi Muda Di Russia

Generasi Milenium Lebih Suka Travel Secara Spontan Dan Bebas


Lelaki Ini Jelaskan Mengapa Orang Ramai Perlu ‘Support’ Isi Minyak Di PETRONAS

Harga minyak mentah dunia yang kini rendah pada USD28 setong menimpa kita serentak dengan ancaman COVID-19. Sesetengah pakar ekonomi menjangkakan harga minyak mentah dunia mungkin turun sehingga USD10 setong disebabkan kebanjiran bekalan yang keterlaluan

Ekonomi dunia dan negara di ambang kemelesetan. Malaysia sebagai negara pengeluar minyak pasti akan teruk terkesan kerana hasil minyak dan gas merupakan hasil utama pendapatan negara. Hasil kedua tertinggi pendapatan negara pula iaitu pelancongan juga terjejas teruk akibat penyebaran pandemik COVID-19.

Apabila ekonomi negara terancam, PETRONAS sentiasa ada dan bersedia untuk menyerap segala impak, walau syarikat minyak dan gas nasional ini juga turut sama menerima tempiasnya. PETRONAS sentiasa menyumbang bagi meringankan beban ekonomi Malaysia

Baru-baru ini, sumbangan PETRONAS sebanyak RM20 juta bagi membantu kerajaan menangani wabak Covid-19 adalah sebahagian kecil daripada komitmen berterusan syarikat bertaraf dunia ini untuk negara

Setiap tahun PETRONAS menyumbang secara purata lebih kurang 20% atau 1/5 daripada jumlah keseluruhan pendapatan negara. Bagi Belanjawan Negara 2019, syarikat multi-nasional ini menambah dividen khas sebanyak RM30 billion menjadikan jumlah keseluruhan dividen PETRONAS pada tahun tersebut sebanyak RM54 billion

Mengikut rekod perbincangan dalam Dewan Rakyat, sejak ditubuhkan pada tahun 1974 sehingga 2012 sumbangan PETRONAS adalah sebanyak RM732 billion. Sehingga tahun 2020, jumlah ini sudah pasti menghampiri jumlah RM1 trillion!

Saya secara peribadi amat sukar memahami mentaliti sebahagian rakyat Malaysia terutamanya yang berbangsa Melayu dan beragama Islam yang secara konsisten mengisi minyak selain jenama PETRONAS, kononnya atas nama keselesaan dan prestasi yang lebih baik

Sudah tentu PETRONAS tidak sempurna, tetapi syarikat Fortune500 ini sentiasa menambahbaik keselesaan pengguna di setiap stesen. Malah, prestasi produk PETRONAS juga telah terbukti merupakan yang terbaik di dunia dengan pencapaian 6 kali juara Formula One

Jika kita bersetuju jenama lain lebih baik dari PETRONAS sekalipun, apalah salahnya jika kita sebagai rakyat Malaysia yang telah banyak menerima manfaat dan kemudahan hasil sumbangan PETRONAS kepada kerajaan berkorban sedikit demi menyokong produk nasional ini.

Apa sangatlah sedikit ketidakselesaan dan kekurangan prestasi kereta kita jika dibandingkan dengan pengorbanan air mata, jiwa raga dan nyawa para pengasas PETRONAS dan puluhan ribu warganya yang bertaburan di seluruh dunia, bekerja siang dan malam di pelbagai loji dan pelantar minyak yang amat berisiko tinggi demi cinta mereka kepada negara.

Tidak cintakah kita kepada negara, tempat tumpah darah kita ini? Untuk kembali menyumbang dan membantu negara, bantulah PETRONAS. Isilah minyak PETRONAS! Semoga Allah s.w.t selamatkan Malaysia dalam situasi kejatuhan ekonomi dunia dan penyebaran wabak Covid-19 yang amat kritikal ini.

Tambahan pula, Kedai Mesra PETRONAS kini turut tampil dengan pembaharuan yang lebih fresh buat orang ramai.

Kedai Mesra Petronas Kini Tampil Dengan Pembaharuan Lebih ‘Fresh’

9 Tip Bagaimana Dapat Kerja Oil & Gas Tanpa Pengalaman Dan Networking


Lelaki Ini Jual Startup Bernilai $50 Juta Dan Dia Tidak Dapat Apa Apa

Pada tahun 2007, Lane Becker adalah pengasas sebuah startup perkhidmatan pelanggan iaitu Get Satisfaction bersama Thor dan Amy Muller.

Pada tahun 2010, ada pihak menawarkan sejumlah wang untuk membeli startup mereka tetapi telah menolaknya kerana mereka percaya startup itu bernilai lebih tinggi. Selepas menolak acquisition interest pada tahun 2011, syarikat tersebut telah berjaya tingkatkan $10 juta pada penilaian $50 juta. Itu menjadikan jumlah terkumpul meningkat ke hampir $21 juta.

Pada minggu lepas Get Satisfaction telah dibeli oleh Sprinklr, sebuah syarikat pengurusan media sosial pada satu jumlah yang tidak didedahkan. Pastinya pengasas dan pelabur teruja. Namun, Becker telah muntah selepas menandatangani kertas kerja pembelian tersebut kerana dia tahu terma tidak berapa baik buatnya.

Sebenarnya, Lane Becker dan pelabur terawal tidak melihat sedikit pun wang apabila bisnes perkhidmatan pelanggan ‘Get Satisfaction’ dibeli pada sesi fire sale tersebut. Fire sale dilakukan apabila sesebuah syarikat yang berada dalam keadaan terdesak dan perlu segera mencari pembeli atau syarikat itu akan ditutup.

Menurut Becker, Ketua Pegawai Eksekutif dan Ketua Pegawai Kewangan semasa dan beberapa pelabur later-stage Get Satisfaction mendapat kebaikan daripada pengambilalihan tersebut tetapi tidak bagi Becker dan pelabur awal, termasuk First Round Capital, SoftTech, Freestyle Capital and O’Reilly Alpha Tech Ventures.

Keadaan bertambah lebih buruk apabila Becker tidak menyedari proses penjualan tersebut sehingga dia diberitahu oleh staf yang membocorkan hal tersebut kepadanya. Dia terpaksa mengupah peguam untuk memahami terma dan maklumat pengambilalihan ini.

Jadi, bagaimana pengasas sebuah syarikat bernilai $50 juta menjadi tidak berkuasa dan tidak berwang semasa pengambilalihan ini? Kumpulan pengasas startup Get Satisfaction telah hilang kawalan ke atas syarikat mereka kepada pemodal usaha niaga (venture capitalists).

Becker telah memberitahu Business Insider bahawa dia dan kumpulan telah melakukan dua kesilapan besar:

1. Hilang kawalan ke atas bisnes mereka kepada pemodal usaha niaga.

Syarikat mengambil lebih dana, itu membuatkan pelabur mengambil lebih banyak bahagian dari kumpulan pengasas dan $10 juta dana dengan penilaian $50 juta itu telah menjadi perangkap. Apabila Get Satisfaction dijual kepada Sprinklr, itu adalah satu episod “fire sale” yang lengkap buat mereka aka tersingkir.

“We took a $10 million investment very prematurely […] At the time we were entertaining some acquisition offers. In hindsight, they would have been wise acquisition offers to take. The executive team got stars in their eyes about the money and took the investment. When you raise $10 million at a $50 million valuation, that is a serious promise you’re making with your business.”

2. Tidak jujur tentang status bisnes mereka dalam pasaran.

Kumpulan pengasas tidak cukup jujur dengan diri mereka tentang di mana status bisnes mereka di pasaran sebelum menaikkan pusingan besar pembiayaan pada penilaian yang tinggi. Mereka sedar mereka mula hilang kawalan ke atas syarikat itu ketika mereka meningkatkan $6 juta dalam Siri A startup dan terperangkap pada peningkatan dana $10 juta.

Walaupun ini semua telah berlaku, Becker tidak menyalahkan semua pelaburnya. Dia menyatakan pelabur peringkat awal, termasuk O’Reilly AlphaTech, Kapor, dan First Round Capital, adalah fantastik dan bisnes tidak akan wujud tanpa kehadiran mereka. Dia sedar:

“I understand venture capital is a game and we lost […] Although I admit I thought it was more a game of chess and it’s more a ‘Game of Thrones.'”

Ini adalah kata-kata sangat jujur Becker di Twitter tentang apa pengambilalihan startup benar-benar boleh beri kesan kepada pengasas startup.

Sumber: Business Insider, Next Shark, Inc.

LIKE dan FOLLOW Vocket di Facebook serta Instagram


10 Persoalan Asas Yang Perlu Diketahui Sewaktu Anda Merancang Untuk Travel

Nota Editor: 10 persoalan asas yang perlu diketahui sebelum anda merancang untuk travel ini telah dikongsikan oleh Razali di blog beliau Kembara Razali. Kami kongsikan semula di sini dengan izin daripada penulis.

Semoga tip ini dapat membantu anda merancang percutian anda dengan lebih baik dan menjimatkan. Untuk pengetahuan Razali telah mengembara ke 70 negara setakat ini dan dijangka akan terus bertambah kerana beliau merupakan seorang yang aktif mengembara.

1. Macam mana saya nak tahu cara untuk dapatkan tiket penerbangan yang murah?

Survey di laman Skyscanner. Dari sini ia akan link dengan laman booking agent seperti Wego, Expedia, Ebookers, Tripsta, Bravofly dll. Selepas dapat idea harga tiket dari laman-laman tersebut, double check pula di dedicated airlines website, contohnya di AirAsia dan Malaysia Airlines website sekiranya korang menggunakan penerbangan tersebut.

Harga kadang-kadang tak semestinya sama dengan apa yang dipaparkan di laman-laman booking agent tersebut. Sometime harga di website airlines lebih murah daripada harga di laman-laman agent tadi. The key is kena rajin-rajinkanlah diri tu.

Register/ subscribe email korang as a member dengan airlines-airlines yang utama seperti AirAsia, Malaysia Airlines, Emirates, Etihad Airways, Qatar Airways, Cebu Pacific dll yang mana korang berkenan.

Nanti diorang akan keep in touch dengan kita via email kalau ada apa-apa flight promotion atau flight deals.

2. Macam mana saya nak tahu cara termurah untuk keluar dari airport /  railway station / ferry port dengan menggunakan pengangkutan awam (say no to taxi!)?

Check di ihatetaxis.com. Just masukkan nama airport/ railway station/ ferry port di ruangan “search”. Nanti dia akan bagi beberapa pilihan pengangkutan awam yang ada seperti bus/ train/ metro dll. beserta anggaran harga tiketnya sekali.

Baca di bawah subtitle “Get in” di laman WikiTravel bagi destinasi yang korang nak pergi tu (contohnya: “Lombok wikitravel” kalau korang nak ke Lombok).

Baca di ruangan “to/from” di dedicated airport website (contohnya: “klia.com.my” for KLIA).

Baca di ruangan “Ground transportation” di dedicated airport wikipedia page (contohnya: “Changi Airport” for Singapore Changi Airport”.

Ni lah hostel yang aku stay di Oslo – Anker Hostel.

3. Macam mana pula saya nak pilih & booking tempat penginapan yang sesuai?

Survey di HotelsCombined. Dari sini ia akan link dengan laman booking agent seperti Agoda, Booking.com, Hotels.com, Expedia, HostelWorld, HostelBookers dll.

Survey di dedicated hotels website (contohnya: TuneHotels.com jika korang nak stay di Tune Hotels)

Baca review sebanyak mungkin untuk dapat gambaran tempat penginapan tersebut dari aspek kebersihan dan keselesaan.

Sila rujuk juga kepada Google Maps untuk dapat gambaran yang lebih jelas berkenaan lokasi tempat penginapan tersebut. Kalau di kawasan bandar, disarankan juga pilih tempat penginapan yang tak terlalu jauh dengan public transportation hub bagi memudahkan pergerakan.

Sila teliti fasiliti / kemudahan yang ada di tempat penginapan tersebut. Kalau korang ni jenis yang takleh berpisah dengan internet (macam aku ni haa), pilihan penginapan yang ada wifi sudah menjadi kemestian.

Kalau ada wifi pun tup-tup sampai sana wifi is not working pun hampeh jugak, terpaksa lah cari kedai kopi yang ada wifi.

Rajin-rajinkanlah diri tu jugak untuk buat perbandingan harga di antara harga di laman booking agent tersebut dengan harga di website hotel itu sendiri.

Kadang-kadang kita book direct dengan hotel tu lebih murah berbanding book dekat Agoda atau pun Booking.com.

4. Macam mana saya nak tahu tempat-tempat yang mesti saya lawati di destinasi yang saya kunjungi tu?

Baca di ruangan “See” di laman wikitravel bagi destinasi yang korang nak pergi tu (contohnya: “Bangkok Wikitravel” kalau korang nak ke Bangkok).

Baca di website tourism destinasi tersebut (contohnya: visittromso.no jika korang nak berkunjung ke Tromso).

Baca di travel forum seperti Trip Advisor dan Lonelyplanet.

Keep update dengan info-info terbaharu di travel forum/ page-page/ group-group backpackers di Facebook.

5. Macam mana cara nak get around/ ronda-ronda di sesebuah bandar/ destinasi yang saya kunjungi tu dengan menggunakan public transport?

Baca di ruangan “Get around” di laman wikitravel bagi destinasi yang korang nak pergi tu (contohnya: “Hong Kong wikitravel” kalau korang nak ke Hong Kong).

Baca di dedicated website for metro/ subway/ train/ tram/ bus di destinasi tersebut (contohnya: TokyoMetro.jp for Tokyo Metro).

Jika banyak menggunakan train, boleh rujuk di website Seat61.com

Berpinar-pinar mata mentelaah laluan Metro & RER di Paris nih. Huhu

Sila print route map metro/ subway tu dan contenglah maklumat-maklumat penting pada map tersebut.

Jika banyak menggunakan sistem metro/ subway, boleh pertimbangkan juga untuk guna day pass/ tourist pass berbanding normal ticket.

Ni lah makanan yang setia ketika susah dan senang.

6. Buat yang beragama Islam, macam mana saya nak tahu kat mana saya boleh dapatkan makanan halal di tempat yang saya kunjungi tu?

Survey di Zabihah.com. Baca di travel forum seperti Trip Advisor.

Email pertanyaan berkaitan halal foods kepada Islamic Organization di tempat yang korang nak pergi tu. InsyaAllah diaorang akan balas dengan memberi beberapa pilihan lokasi tempat makan yang diiktiraf halal.

Baca seberapa banyak blog tentang destinasi yang korang nak pergi tu, mana tau sesetengah blog tu dia ada perincikan tentang halal foods.

Minta nasihat daripada orang local di couchsurfing website (kalau takde yang reply pun takpe, kan masih banyak pilihan lain untuk dapatkan info, at least kita dah cuba).

Jika tempat yang korang nak gi tu memang sangat susah/ memang tiada langsung availability for halal foods, disarankan untuk bawa bekalan makanan dari Malaysia seperti maggi, biskut, chocolate bar, 3 in 1 dan sebagainya.

Masa aku gi camping di Kalahari Desert, South Africa hari tu, semua aku hangkut dari sini – travel cooker, beras, minyak, garam, bawang, rempah ratus, gula, sardin dll. Mana nak cari kedai kat tengah-tengah gurun ni wei. Hahaha.

Jika korang travel untuk jangkamasa yang agak panjang, mungkin boleh consider untuk bawak travel cooker dan bahan-bahan kering seperti beras dan rempah ratus dari Malaysia.

7. Macam mana saya nak buat itinerary bagi trip saya?

Disarankan untuk buat itinerary secukup detail yang mungkin. Masukkan maklumat-maklumat berikut ke dalam itinerary korang:

8. Macam mana saya nak tahu negara yang saya nak lawati tu perlu visa ke tak?

Sila rujuk di wikipedia page “visa requirements for Malaysian citizens” sebagai rujukan sahaja. Kalau tak berapa pasti juga, rajin-rajinkanlah email ke Kedutaan Malaysia di destinasi tersebut atau tanya sahabat-sahabat yang baru pulang dari destinasi tersebut.

Jika travel ke negara-negara Schengen di Eropah (Austria, Belgium, Czech Republic, Denmark, Estonia, Finland, France, Germany, Greece, Hungary, Iceland, Italy, Latvia, Lithuania, Luxembourg, Liechtenstein, Malta, Netherlands, Norway, Poland, Portugal, Slovakia, Slovenia, Spain, Sweden & Switzerland), kita tak perlu visa untuk stay up to 90 days per half year, hanya cukup bawak passport merah yang masih valid at least 6 bulan.

Untuk UK, visa free up to 6 months
Untuk Ireland, visa free up to 3 months
Untuk Japan & South Korea, visa free up to 90 days
US, China, India, Russia perlu apply visa
Untuk Australia & Sri Lanka, perlu apply ETA (Electronic Travel Authorization) secara online.

9. Apakah dokumen-dokumen penting yang perlu saya bawa jika nak travel ke luar negara?

A valid passport & visa (jika berkenaan)
Salinan ETA (jika berkenaan)
Salinan tiket-tiket penerbangan, keretapi, bas dll. yang berkaitan
Salinan booking hotel
Printed itinerary

Dinasihatkan untuk scan semua dokumen penting di atas dan emailkan kepada email sendiri atau alternative email korang sebagai backup sekiranya berlaku apa-apa kecemasan.

10. Jika saya hanya travel dengan hand carry bagpack/ luggage sahaja (without checked-in luggage), macam mana saya nak keep my bagpack/ luggage light?

Bawa hanya pakaian yang perlu sahaja, pack pakaian dalam bentuk ‘gulungan’ untuk jimatkan ruang dalam bagpack/ luggage.

Limitkan barang-barang toiletries kepada yang bersaiz kecil sahaja dan pack ke dalam travel-sized plastic seal. Sama juga dengan ubat-ubatan. Kalau travel belah Europe biasanya kita kena keluarkan plastic seal yang berisi toiletries semasa nak scan barang-barang. Sesetengah airport juga memang dia ada sediakan plastic seal tu.

Diharapkan dengan perkongsian ini, at least member-member yang baru nak berkecimpung dalam arena backpacking ni mendapat gambaran yang lebih jelas dalam membuat perancangan trip backpacking.

Kuncinya di sini ialah “KERAJINAN” dan “USAHA” kita sendiri. Bagi pendapat saya, 95% info dan maklumat banyak boleh kita perolehi daripada pelbagai sumber di internet. Yang perlu kita lakukan hanyalah SURVEY, RESEARCH, STUDY, BACA, CATAT, GALI & GALI LAGI. InsyaAllah kemusykilan itu dapat diselesaikan.

Saya selalu mengingatkan diri saya dengan peringatan ini:

“Membuat persiapan bagi sesebuah trip backpacking umpama membuat persiapan menghadapi peperiksaan. Semasa peperiksaan, kertas soalan menjadi pengujinya, tapi dalam berbackpacking, “situasi asing” menjadi cabarannya”

Baca: 11 Traveler Malaysia Yang Berbaloi Untuk Anda ‘Follow’ Di Instagram

LIKE dan FOLLOW Vocket di Facebook serta Instagram


6 Tips Berbelanja Ketika Musim Perayaan Atau ‘Year End Sale’

Bila berbelanja masing-masing ada cara mereka yang tersendiri. Ada yang berbelanja tak tengok hari, ada yang berbelanja masa tengah diskaun, ada juga yang berbelanja kalau bila betul-betul memerlukan. Tapi, paling tak kuat bila YES (Year End Sale) atau masa musim perayaan.

Keinginan berbelanja membuak-buak tapi bagus sebab anda dapat berjimat masa ini. Ini antara tips yang anda boleh ikut untuk bijak berbelanja ketika musim perayaan atau Year End Sale!

Ini antara tips yang paling atas sekali, beli masa diskaun. Kalau sukakan sesuatu barang, anda sabar dulu. Beli masa nak dekat perayaan, pasti ada diskaun dan paling seronok memang menguntungkan. Harga pulak memang murah.

Selalunya harga dekat kedai fizikal dan harga di kedai dalam talian ada banyak beza. Jadi, anda bandingkan dulu mana yang lagi berbaloi dan jimat. Bukan itu sahaja, anda jugak boleh lihat harga dekat kedai-kedai lain. Jangan terus beli, nanti menyesal bila nampak kat kedai lain lagi murah.

Ini yang ramai wanita suka, beli 1 percuma 1. Kalau ada promo ini, baik anda dapatkan cepat-cepat. Sebab tak banyak kedai buat promo macam ini. Seronoklah kalau beli baju dapat seluar, dah dapat satu set baju dengan harga yang paling berbaloi.

Kalau beli dalam talian dengan minimum pembelian yang ditetapkan, anda boleh dapat penghantaran percuma. Jadi, apa lagi, anda tanyalah kawan-kawan atau adik-beradik kalau nak beli sekali.

Ataupun, anda tambah barang yang sama harga dengan shipping tersebut. Dari bayar shipping, baik anda bayar untuk barang sekali. Terus dapat penghantaran percuma.

Korang ada dapat kupon pembelian? Jangan malu untuk gunakan sebab anda boleh berjimat. Silap-silap anda bayar separuh dari harga sebenar.

Ini paling kami suka. Umpamanya beli barang dapat balik duit tu dekat kita. Caranya juga tak susah pun, anda bukak aplikasi di handphone atau gunakan reward card!

Walaupun nampak macam remeh tapi percayalah, bila anda dah dapat sekali mesti terus lepas ni pantang nampak offer cashback, anda pasti nak.

Bagi anda yang nak tahu, GoPayz merupakan aplikasi yang menawarkan servis kewangan digital mampu milik, sebarang perkhidmatan perbankan Islamik dan macam-macam lagi yang anda perlukan.

Aplikasi GoPayz juga ada double layer protection seperti GoPIN dan OTP verification.

Yang membuatkan ia lagi mudah ialah GoPayz bekerjasama dengan rangkaian pembayaran yang terkenal iaitu Visa,Mastercard dan UnionPay.

Dah nak hujung tahun ni, mesti ramai yang nak bayar zakat. Alang-alang dah bayar zakat tu, apa kata anda cuba untuk memenangi e-baucar Petronas sebanyak RM100 atau 100% cashback dekat dalam kad anda.

GoPayz dengan kerjasama MAIPk ada beberapa promo yang anda boleh dapat bila membayar zakat bermula 1 Disember ni. Antaranya ialah:

Untuk cabaran RM100 ni senang saja. Anda hanya perlu tunjukkan bagaimana anda bijak berbelanja produk kewangan GoPayz sebanyak RM100 dan berpeluang untuk memenangi RM100 atau e-baucar pada setiap minggu.

Jimat sehingga RM150 sebulan dengan pulangan tunai RM5 setiap hari. Anda hanya perlu berbelanja minimum RM30 sama ada secara online atau offline menggunakan aplikasi GoPayz. Jangan lupa untuk lihat bagaimana menggunakan kad UPI anda. RM5 sehari sama dengan RM150 pulangan tunai sebulan.

Tertakluk kepada terma & syarat. Info lanjut: https://gopayz.com.my/faq#unionpay-year-end-cashback-campaign

Ada macam-macam lagi yang anda boleh buat dengan aplikasi GoPayz. Download GoPayz sekarang dan jangan lupa bayar zakat. Maklumat lanjut anda boleh klik di sini.


Lelaki Ini Jual Udara Segar Britain Dengan Harga RM481 Kepada Penduduk di China

Ianya mungkin tidak masuk akal tetapi bisnes ini memang wujud! Seorang usahawan muda dari Britain, Leo De Watts, 27 tahun menubuhkan syarikat Aethaer yang menjual satu balang udara segar dari Britain dengan harga 80 pound (lebih kurang RM481).

Leo terdetik hati untuk memulakan bisnes pelik ini akhir tahun 2015 apabila beliau melihat kejayaan syarikat Vitality (yang membuat bisnes yang sama) menjual produknya di negara China. Beijing sedang berhadapan dengan masalah pencemaran udara yang teruk ketika ini dan disebabkan itu, produk Vitality mendapat sambutan.

Menurut Leo, produknya adalah lebih berkualiti jika dibandingkan dengan Vitality. “Produk Aethaer boleh disamakan satu level dengan Louis Vuitton atau Gucci,” tambah Leo.

Produk Aethaer merangkumi udara dari kawasan segar di Dorset, Somerset dan Wales. Dan ada juga pelanggan yang mahukan udara dari tempat yang tertentu. Ada client yang meminta udara dari kawasan pergunungan dan ada juga yang mahukan udara dari kawasan lembah.

Leo sekarang ini menetap di Hong Kong dan beliau menyatakan bahawa beratus balang sudah terjual terutamanya kepada pelanggan di Shanghai dan Beijing.

Sekarang ini, semua benda boleh dijadikan wang. Anda hanya perlu kreatif sahaja. Boleh lihat video di bawah bagaimana Leo dan pasukannya memperoleh udara untuk produknya itu. Mungkin akan ada startup jual udara kampung dari Malaysia satu hari nanti?


Lelaki Ini Kantoi Bayar ‘Hitman’ Menggunakan Bitcoin Untuk Bunuh Teman Lelaki Perempuan Simpanannya

Siapa sangka penggunaan kriptowang Bitcoin dan dark web menjadi medium buat seorang lelaki ini yang dikenali sebagai Allen Vincent Hui Kim Heng membunuh teman lelaki perempuan simpanannya di Singapura.

Berdasarkan kronologi cerita yang dikongsikan Straits Times, semuanya bermula apabila lelaki berumur 47 tahun ini menjalin hubungan bersama perempuan simpanannya, Ng Woan Man berumur 30 tahun pada April 2016.

Perhubungan ini mulai retak apabila lelaki ini enggan untuk tinggal bersama wanita simpanannya kerana tidak mahu menceraikan isterinya sekaligus membuatkan wanita ini memilih untuk memutuskan hubungan pada Februari 2018.

Meskipun sudah tidak lagi bersama, lelaki dikatakan masih terus memberikan wanita ini hadiah, membayar sewa rumah serta insuran.

Semuanya seakan berubah selepas Allen Vincent mendapati bekas wanita simpanannya sudah mempunyai teman lelaki lain di tempat kerjanya yang baru bernama Tan Han Shen. Gagal mengawal emosinya, Allen Vincent telah memilih untuk memuat turun Tor Browser untuk mengakses dark web.

Berdasarkan pencarian beliau, Allen Vincent telah menjumpai servis hitman yang menawarkan servis bunuh sesiapa yang dikehendaki yang dinamakan sebagai Camorra Hitmen.

Menurut rundingan yang dibuat, Allen Vincent telah menghantar gambar Tan Han Shen yang diperoleh daripada Instagram serta nombor plet kenderaan lelaki itu.

Beliau yang pada mulanya mahu teman lelaki bekas wanita simpanannya dibunuh dengan simbahan asid terpaksa membatalkan rancangan tersebut kerana dikhuatiri mudah dijejaki pihak polis sekaligus beralih kepada pembunuhan kemalangan jalan raya yang dirancang pada 22 Mei 2018.

Dari segi pembayaran, servis yang dijalankan Camorra Hitmen ini turut menerima Bitcoin dimana Allen Vincent menggunakan medium ini untuk memindahkan wang secara tertutup sebanyak SGD8,000 (RM24,206).

Walau bagaimanapun, insiden kemalangan jalan raya yang dirancang ini ternyata sudah diketahui 10 hari lebih awal oleh Ministry of Foreign Affairs (MFA) Washington Mission oleh wartawan CBS dimana pengupahnya berada di Singapura merujuk kepada Vincent Allen.

Bagaimana wartawan CBS ini memperoleh info masih lagi misteri serta tidak dikongsikan kepada umum.

Mengetahui mengenai insiden ini bakal perlu, pihak polis Singapura telah menjalankan kerja dengan lebih awal dengan menahan Allen Vincent serta mengarahnya untuk menghentikan rancangan yang terkutuk ini. Beliau juga diminta mengeluarkan kembali kriptowang Bitcoin miliknya untuk mengelakkan daripada insiden ini berlaku.

Menurut Straits Times, Allen Vincent Hui Kim Heng telah mengaku bersalah pada 17 Julai lalu dan bakal dibawa ke muka pengadilan dimana beliau mungkin dikenakan hukuman bunuh atau penjara sehingga 7 tahun. Beliau dijangka hadir kembali ke muka pengadilan pada 4 September ini.


Lelaki Ini ‘Kantoi’ Menipu Kerana Inginkan Perhatian Netizen Di Twitter

Siapa di sini yang tidak suka untuk dikenali oleh ramai orang? Akan tetapi, adakah anda membuat perkara yang memalukan atau menipu hanya untuk meraih ‘retweet’ atau ‘like’.

Baru-baru ini, kecoh di laman sosial Twitter apabila seorang pengguna Twitter Adam Daniall telah meluahkan perasaan kepada crushnya jika tweetnya mendapat 2 ribu retweet.  Setelah itu, Adam telah berkongsi bagaimana dia telah meluahkan perasaan kepada crushnya.

5rt aku confess kat crush aku10rt aku confess kat crush aku15rt aku confess kat crush aku20rt aku confess kat crush aku25rt aku confess kat crush aku

haih aku tak minta banyak 2k rt aku confess kat crush aku hahshsgahaconfirm tak dapat 😂😂😂😂

— آدم دانيال (@adam_daniall) September 2, 2019

Adam telah berkongsi di Twitter perbualan antara dia dan crushnya. Lebih mengejutkan apabila crushnya turut memiliki perasaan yang sama.

Justeru itu, netizen mengucapkan tahniah kepada Adam kerana berjaya meluahkan perasaan dan mendapatkan orang yang disukai.

okay sekarang aku dah boleh tidur lena ! HAHAJAHAHAHAHABAHA pic.twitter.com/kKLyTyPDfw

Bukan apa yang dipamerkan adalah kebenaran sebenarnya. Seorang pengguna Twitter Aida Azira mengatakan Adam sebenarnya berbohong dan mendakwa gambar ‘crush’ yang digunakan adalah gambar miliknya.

Malah, Aida juga mengatakan bahawa Adam melakukan perkara tersebut semata-mata untuk mendapatkan ‘retweet’ dan ‘like’ sahaja. Perkara tersebut mula menjadi buah mulut netizen.

TAPI MASALAHNYA PROFILE PICTURE CRUSH KAU TU GAMBAR AKU HAHAHAHAHAHAHAHAHAAHAH GUYS LAWAK GUYS https://t.co/VIuQwcnsSs

— Aidaazira (@aidaazirx_) September 3, 2019

Berikutan pendedahan tersebut, Adam telah meminta maaf secara personal kepada Aida kerana salah faham yang terjadi. Adam juga berharap perkara tersebut dapat diselesaikan dengan baik.

That guy dah minta maaf tapi i dont get the point. So jangan lah pandai pandai buat apa apa melibatkan hal orang lain. Sendiri buat.. sendiri apa? Tanggung. Sekian drama tercyduk pic.twitter.com/0wqlx2MHOa

— Aidaazira (@aidaazirx_) September 4, 2019

Justeru itu, segelintir netizen berasa diri mereka telah ditipu dan berasa kelakar dengan ‘drama’ ini. Malah, ada yang mengatakan Adam ni terlalu obses dengan ‘like’.

Ak je ke rasa mamat ni batak likes n rt? Then cipta "crush" kononnya, walhal wsap balas sndr. HAHA acah2 tercrush sejak reply dm IG. Poorah. Bak mai ig pompuan tu yg brni curi then ngaku gmbr sndr? Tah wjud tah idok. Hahaha cara blas wsap pun da tau. Dgn englishnya. Murung jp 😂

— Sarah Lavista ™ (@SarahLavista) September 3, 2019

Apa pendapat anda dengan isu ini penipuan semata-mata ingin menjadi terkenal ini? Anda mungkin berminat untuk baca artikel berkaitan menangani ‘scammer’ di bawah.

Lihat Cara ‘Cool’ Peguam Ini Tangani Scammer

Penulis Novel ‘Aku Mahu Hidayah’ Dedahkan Cubaan Menipu Aiman Banna

Lihat Apa Yang Terjadi Jika Anda Menipu Dalam Ujian ‘Lie Detector’


Lelaki Ini Kata Jangan Kahwin Jika Anda Jadi Begini

Ada orang lelaki nak kahwin sebab berkenan perempuan cantik yang dia jumpa dalam kelas yang sama dengannya. Katanya, muka model. Takut lambat-lambat nanti dikebas orang.

Ada orang lelaki nak kahwin sebab sekarang anak gadis itu muda dan kurus. Risau kalau lambat-lambat nanti jadi gemuk pula, jadi tak lawa pula foto pasangan pengantin di atas pelamin.

Ada orang lelaki nak kahwin sebab katanya dia sudah tak tahan. Kalau jumpa masa dating, rasa nak terkam si dia.

Tapi tak ter-terkamlah sebab selalu berjumpa di kedai makan dan ada ramai orang. Kalau berjumpa berdua-duaan tempat sunyi, hanya Allah sahajalah yang tahu apa jadi seterusnya.

Jadi dengan pelbagai sebab itu, keinginan untuk berkahwin bertambah memuncak-muncak. Kalau boleh, nak kahwin hari ini juga.

Saya jawab, “Sabar dulu, Bang. Nikah kahwin ini urusan besar. Perlu jelas tentang beberapa perkara.”

Janganlah kahwin dulu kalau semua sebab kita nak kahwin adalah sebab fizikal semata-mata.

Perempuan muka model itulah yang akan ‘dihiasi’ air liur basi semasa bangun tidur selepas kahwin nanti. Lagi parah kalau mekap tebal itulah perhiasan dia sebab sebenarnya dia tidak cantik manapun.

Isteri bermuka model itu jugalah yang akan berminyak apabila seharian berada di dapur menyiapkan juadah untuk seisi keluarga. Ada kemungkinan kulitnya menjadi kusam, tidak lagi bermuka model.

Belum lagi kita bercerita bau tidak lagi harum semerbak semacam perfume Britney Spears, tetapi berbau tumis bawang goreng dan serbuk kari selepas memasak dan tidak sempat mandi.

Perempuan kurus itulah juga yang akan jadi boyot, badan berisi atau gemuk sebab mengandungkan anak-anak kita. Jaga makan atau tak jaga makan, kita tak boleh guarantee dia akan maintain kurus selepas melahirkan anak.

Apatah lagi kalau beranak ramai. Atau kita nak kata cinta dan kasih sayang kita berkurangan apabila berat badan dia bertambah?

Kahwin lelaki-perempuan jadi menyempurnakan separuh agama bukan sebab hubungan seksual semata-mata. Kahwin jadi separuh agama sebab kematangan cara fikir yang bertambah apabila sudah tahu matlamat kehidupan dan tanggungjawab amanah dunia dan akhirat.

Jadi kalau terdorong oleh nafsu semata-mata, berpuasa banyak-banyak, mendalami ilmu agama dan bergaul dengan orang baik-baik adalah lebih utama berbanding semberono kahwin dengan mana-mana perempuan untuk melunaskan nafsu syahwat.

Kita khuatir kalau-kalau pernikahan dan perkahwinan berasaskan nafsu bukan berhasil menundukkan nafsu kepada kaum berlainan jantina, tetapi sebaliknya menambahkan lagi keinginan tersebut.

Kita khuatir, tidak cukup dengan satu, nafsu mendorong si lelaki mencari calon kedua dan seterusnya. Bisikan nafsu, siapa tahu. Sebab itulah kita tidak mahu perkahwinan didorong oleh nafsu semata, tetapi iman dan tanggungjawab.

Elakkanlah kahwin dengan orang lelaki yang asyik memuji anda sebagai wanita cantik sebelum perkahwinan. Carilah lelaki yang lebih gentleman, iaitu sesudah menjadi suami, dia memuji isterinya cantik bak bidadari walaupun isterinya tidak secantik mana.

Lelaki macam inilah one in a million. Bukan lelaki yang boleh puji awek mereka cantik. Awek. Faham tak?

Biar tak kahwin cepat asalkan bukan kahwin dengan orang yang sayang kita kerana fizikal kita.

Biar tak kahwin cepat asalkan kahwin dengan orang lelaki yang betul, bukan lelaki ‘tak betul’ yang puja kebagusan fizikal kita semata-mata.

Biar kahwin lambat asalkan pernikahan dan perkahwinan membolehkan kita jadi selamat dunia dan akhirat.


Lelaki Ini Kecewa Hutan Di Gombak Jadi Tempat Pelupusan Haram Sampah Dan Beg Foodpanda

Isu timbunan sampah yang datang daripada dalam dan luar negara nampaknya semakin serius di negara kita. Ditambah pula dengan mentaliti segelintir Rakyat Malaysia yang masih lagi membuang sampah di tempat yang tidak sepatutnya telah membuatkan isu pencemaran semakin berleluasa.

Terbaharu, seorang pengguna Facebook iaitu Prof. Dr. Andy Hickson telah meluahkan kekecewaan beliau terhadap sikap orang ramai yang membuang sampah di hutan yang dikatakan berdekatan Jalan Gombak. Marah dengan sikap orang ramai, beliau turut memuat naik video bagi memaparkan timbunan sampah yang dibuang.

Do you know where your rubbish is being dumped #foodpanda? In what was lovely clean jungle. Do you not take responsibility for your waste? It's disgusting. #rainforest #rubbish #plastic #waste #dumped #trash

A post shared by  Prof. Dr. Andy Hickson PhD (@actionwork) on Nov 3, 2019 at 1:31am PDT

Berdasarkan video dan gambar yang dimuat naik, dapat dilihat timbunan plastik, sisa makanan dan beg Foodpanda yang sekaligus membuatkan netizen tertanya-tanya apakah kaitannya beg Foodpanda yang dibuang. Berikut merupakan perkongsian daripada Prof. Dr. Andy Hickson. Menurut perkongsian beliau, pembuangan sampah ini berpunca daripada masyarakat yang berada di sekitar kawasan tersebut.

Perkongsian beliau bukan sahaja menimbulkan kekecewaan buat beliau sendiri malah orang ramai setelah video yang dimuat naik di Facebook telah dikongsi oleh 1,600 pengguna. Para netizen juga nampaknya turut cuba memaklumkan kepada Foodpanda serta pihak yang terlibat mengenai isu yang berlaku agar tindakan dapat diambil.

Pengasas ‘The Ocean Cleanup’ juga nampaknya terkejut dengan sampah yang ditemui di perairan Malaysia. Turut dikongsikan, pelancong luar yang dikecam hanya kerana ‘sekolahkan’ Rakyat Malaysia mengenai pembuangan sampah.

Pelancong Luar Dikecam Kerana ‘Sekolahkan’ Rakyat Malaysia Buang Sampah Merata-Rata

Pengasas ‘The Ocean Cleanup’ Terkejut Dengan Sampah Yang Ditemui Di Perairan Malaysia


Lelaki Ini Kecewa Karya Seni Dirosakkan Krew Produksi Drama

Menghasilkan sebuah karya lukisan kreatif di dinding atau mural grafiti yang membawa maksud tersurat dan tersirat sesuatu mesej kepada umum pasti mengundang rasa bangga kepada si pelukis. Lebih indah apabila segala idea dan kreativiti yang dicurahkan untuk menghasilkan lukisan itu mendapat pengiktirafan orang ramai. Tetapi sikap sesetengah individu yang tidak menghargai karya-karya sebegini menimbulkan rasa kecewa beberapa pihak.

Terbaharu, seorang pengguna Facebook Fauzee Nasir menulis satu status di ‘wall’ Facebooknya meluahkan rasa kurang berpuas hati dengan sikap krew produksi yang menjalankan penggambaran di sebuah lorong pejabat di Taman Melawati pada hari ahad lalu. Mereka dikatakan dengan sesuka hati mencabut poster yang tertulis “jangan buang sampah” yang dilekatkan serta menyembur cat merah di dinding grafiti yang telah mengubah gambaran asal lukisan tersebut. Ia kelihatan seolah-olah satu perbuatan vandalisme yang tidak bertanggungjawab.

Menurut beliau, seramai tiga artis grafiti terlibat untuk menghasilkan lukisan tersebut khas untuk pameran A.P Art Gallery dan harganya bukan murah. Beliau juga sebenarnya tidak melarang sekiranya ada pihak yang mahu melakukan penggambaran di situ tetapi haruslah menghormati hasil tangan pelukis grafiti yang telah berpenat lelah menghabiskan masa dan tenaga untuk menghasilkannya.

Ekoran daripada posting tersebut, pihaknya berharap supaya ia tular dan mesej ini sampai kepada pihak produksi tersebut. Ramai netizen memberikan pelbagai pendapat dan komen mengenai sikap produksi yang dilihat seolah-olah ‘lepas tangan’.

Sehubungan itu, diharap pihak produksi yang terlibat tampil untuk menjelaskan perkara sebenar dan menjernihkan keadaan ini kerana amat tidak wajar sebagai orang awam merosakkan semua karya seni itu dengan sewenang-wenangnya.

Sebelum ini pernah berlaku beberapa insiden hasil seni dirosakkan oleh pihak tidak bertanggungjawab. Anda boleh klik artikel di bawah untuk info lebih lanjut.

Lelaki Ini Luah Kekecewaan Karya Seni Artis Tempatan Hancur Di Balai Seni Negara

Mengapa Tidak Adil Netizen Menghukum Seni ‘Tarian’ Teater Terlalu Awal

Guna Karya Seni Tanpa Izin, H&M Dilanda Kontroversi Lagi


Lelaki Ini Kehilangan Rumahnya Selepas Gagal Membayar Cukai Hartanah RM35.00

Seorang jurutera berusia 83 tahun, Uri Rafaeli kehilangan rumahnya selepas gagal membayar cukai hartanah sebanyak RM35.00.

Ya, itulah harga sebuah kehilangan yang Rafaeli perlu bayar, lapor Forbes.

Rafaeli membeli rumah di Southfield pada tahun 2011 dengan harga RM249,570.00 dan didaftarkan kepada Pejabat Pendaftaran Oakland County pada 6 Januari 2012.

Dia turut menyewakan rumah tersebut bagi tujuan untuk menambah pendapatannya untuk membiayai persaraannya.

Rafaeli percaya bahawa beliau telah membayar cukai hartanah tepat pada masanya, tetapi pada tahun 2012, dia menerima notis kegagalan bayaran cukai hartanah sejak 2011 sebanyak RM2,063.00.

Dia membayar baki cukai hartanah tersebut pada tahun 2013, tetapi kerana kesilapan kecil, dia masih berhutang sebanyak RM35.00 – dia dikhabarkan terlepas pandang faedah yang dikenakan disebabkan kelewatan membayar cukai 2011.

Disebabkan hanya RM35.00, Oakland County telah merampas rumahnya dan meletakkannya di dalam lelongan.

Dia membawa kes ini ke mahkamah dan apa yang dilakukan oleh Oakland County adalah mengikut undang-undang, sejak tahun 1999, Michigan telah mengizinkan pejabat pendaftar untuk mengutip cukai yang tidak berbayar dan merampas harta yang gagal untuk melangsaikan hutang.

Manakala di Malaysia pula, Bank Negara telah menyatakan bahawa harga rumah di Malaysia sangat tidak mampu milik. Klik pautan di bawah untuk membaca.

Harga Rumah Di Malaysia Sangat Tidak Mampu Milik Menurut Bank Negara Malaysia

‘Alstonia Hilltop Homes’ Perumahan Eksklusif Buat Warga Kota Di Sungai Buloh


Lelaki Ini Kongsi 12 Panduan Penting Sebelum Anda ‘Lenjan’ Kereta Ketika Pandu Uji

Pelbagai reaksi telah dilontarkan oleh pengguna internet terhadap rakaman video kemalangan Mercedes-AMG E43 yang masih ‘hangat’ menjadi bualan orang ramai.

Perkongsian daripada pengguna Facebook, Azad Jasmi yang berpengetahuan luas dalam bidang automotif berkongsi tentang panduan serta iktibar yang kita boleh belajar daripada insiden yang berlaku supaya kita lebih berjaga-jaga semasa membawa kereta keluar dari bilik pameran untuk pandu uji.

Sedikit iktibar yang boleh kita pelajari dan ambil dari insiden ini. Saya menerima video ini dan perkongsian ini tiada niat untuk memburukkan jenama kenderaan atau pun pemandu. Sekadar untuk sama-sama kita memberikan peringatan. (Tanpa Prejudis).

Kemalangan ialah sesuatu yang tidak pernah dipinta oleh sesiapa. Jadi penulisan kecil kali ini bukanlah ingin mencari salah laku pemandu atau sesiapa yang terlibat tetapi sekadar untuk menjadi peringatan buat saya sendiri serta pembaca.

Tiada prejudis buat mana-mana pemandu. Kita tidak tahu punca sebenar berlakunya kemalangan dan artikel kecil ini hanya untuk panduan sahaja.

1. Kenderaan yang hebat dengan sistem brek dan suspensi mahal bukanlah ‘lesen’ untuk kita memandu laju di atas jalan raya lebih-lebih lagi pada kawasan perumahan, pada kawasan pusat perniagaan atau jalan-jalan yang ramai kenderaan.

2. Jangan sesekali kita underestimate kekuatan kenderaan dan overestimate keupayaan diri.

3. “Aku dah ada lesen dekat 20 tahun lebih, aku pernah masuk lumba, aku tahu sistem kereta aku, aku pernah itu ini, aku biasa bawa sports car, aku dah masuk kelas defensive driving, aku selalu masuk race.” Ini semua bukan lesen membolehkan kita pandu laju di jalan raya sewenang-wenangnya. Kata-kata ini bukanlah satu validasi yang melayakkan kita memandu dengan laju.

4. Sikap diri, ego diri, adab pemanduan itu bukan berdasarkan berapa lama anda dapat lesen atau berapa mahal sistem kenderaan kita. Sikap ini perlu dibentuk dan jangan jadikan jalan raya untuk tempat nak test power, hendak jadikan tempat suruh kawan rasa kereta yang baru ditala, hendak test sistem brek dan sebagainya.

5. Kita menekan minyak dengan laju dan akhirnya tahap brek anda itu tidak terlaksana dengan baik, bukan kerana brake pads itu salah tapi tahap ilmu pemandu dan sikap pemandu yang memilih lapangan yang salah untuk test power. Ini kerap kali berlaku.

6. Ramai menganggap suspensi sport dan rendah, tayar lebar, tukar rim sport, tukar ‘brake pads berprestasi tinggi’ dah membolehkan anda memandu laju. Dan mereka rasa kenderaan mereka ini sudah layak untuk dipandu laju.

7. Tingkatkan ilmu pemanduan dan ilmu pemanduan ini bukan sahaja skil fizikal mengawal kenderaan tetapi skil kematangan diri untuk mengawal emosi agar tidak mudah terpengaruh dengan ajakan kenderaan lain atau mudah teruja dengan kenderaan lain di atas jalan raya. Kematangan mengawal emosi juga ilmu pemanduan yang jarang diambil berat.

8. Sebelum memandu, elok berdoa dan bertawakkal. Buangkan rasa ego dijalan raya.

9. Tidak kira jenama kenderaan apa atau jenama tayar apa pun, atau jenama brek, ini tidak boleh Defy the law of physics atau menentang lumrah fizik bila hujan. Elok perlahankan kenderaan.

10. Sekali lagi peringatan, jalan raya bukan tempat berlumba atau tempat nak pamerkan kelajuan kenderaan atau kemahiran pemandu kerana ia boleh mencederakan orang lain jika berlaku kemalangan.

11. Jika kita memandu kenderaan yang belum pernah kita pandu, dapatkan dahulu ‘feel’ kekuatan engine, tahu keupayaan brek serta bagaimana response steering serta ‘behaviour’ kenderaan tersebut. Elakkan terus nak uji power jika kita memandu uji kenderaan baru atau mana mana kenderaan yang belum pernah kita cuba sekalipun kenderaan rakan-rakan kerana ‘feedback’ kenderaan itu mungkin diluar jangkaan kita dan di luar kemampuan skil kita.

Yang baik datangnya daripada Allah dan buruk itu daripada saya dan ini juga peringatan buat diri saya sendiri.

Baru-baru tular satu rakaman video bagaimana insiden kemalangan yang berlaku semasa pandu uji sebuah kereta Mercedes-AMG E43. Klik pautan di bawah untuk baca lebih lanjut.

Pemandu Selamat Walaupun Kereta ‘Total Lost’, Proton X50 Layak Terima Penarafan NCAP ASEAN 5-Bintang

MILDEF Buktikan Syarikat Tempatan Mampu Hasilkan Kereta Berperisai Bertaraf Antarabangsa


Lelaki Ini Kongsi 4 Aksesori Kereta Yang Tanpa Sedar Boleh Bahayakan Pengguna

Sebagai pemilik kenderaan, memang sudah menjadi satu kebiasaan untuk membeli beberapa aksesori kereta untuk ‘menghias’ kenderaan masing-masing supaya nampak menjadi lebih cantik.

Terbaharu, tular satu ciapan yang berkongsikan bahaya penggunaan beberapa aksesori kereta yang sering digunapakai oleh orang ramai. Walaupun nampak kecil, tetapi ia memberikan impak sangat besar sekiranya berlakunya kemalangan.

Baru tahu pasal aksesori kereta yang BAHAYA. Baru nak pasang dashboard cover tak jadi terus. 🥲

Sebarkan untuk kebaikan bersama! pic.twitter.com/apcA5ooASh

Antara beberapa aksesori kenderaan yang perlu diberikan perhatian oleh orang ramai ialah —

Perkongsian ciapan tersebut telah meraih pelbagai maklum balas pengguna Twitter lain yang baru sedar aksesori yang sedang digunakan boleh memudaratkan diri mereka pada masa akan datang.

Bila tengok begini saya memilih untuk biarkan begitu sahaja tanpa memakainya.

Carpet tu pernah jadi dkt aku. Accelerator sangkut dkt carpet.

Seatbelt kit tu tlong lh jgn pkai, ad bnde tu mmg insurance tk cover.

Atas dashboard jgn letak apa2 brang, klau penumpang jgn letak kaki jgk, skli airbag meletop dgn kaki kau meletop terkulai layu dipusara.

— Fishy fishy (@princeariez95) July 21, 2021

teringat tahun 2019 airbag pecah depan muka time tu pakai bracess lagi. mmg barai isi pipi dalam mulut gue. https://t.co/JAPxeQeY5Z

— arifartini ariffin (@arifartininoni) July 21, 2021

Kongsikan artikel ini kepada ahli keluarga atau kenalan yang sedang menggunakan salah satu aksesori yang disenaraikan di atas agar mereka semua dapat mengelak daripada mengalami kesukaran pada masa hadapan.

Sukar keluar untuk pergi renew lesen? Baca perkongsian di bawah bagaimana gadis ini boleh perbaharui lesen secara online sahaja.

Mudah Dan Cepat, Gadis Ini Kongsikan Cara Untuk ‘Renew’ Lesen Secara Online

Peguam Ini Kongsi Cara Selesaikan Denda Kesalahan Jalan Raya Yang Melibatkan Mahkamah


Lelaki Ini Kongsi Apa Yang Dilakukan Selepas Isteri Mengidam Masakan Khairulaming

Jika anda berada di sosial media dengan kerap (terutamanya di musim PKP ini) pasti anda akan selalu menonton video-video masakan dan resipi. Dan bila berbicara mengenai perkongsian resipi dan cara masakan ini, nama Khairuluaming atau nama sebenarnya Khairul Amin Kamarulzaman bukanlah nama yang asing dalam kalangan netizen Malaysia.

Perkongsian video masakannya sebelum ini bukan sahaja diminati ramai malah berjaya membuatkan kita semua terliur dengan hanya menontonnya. Salah seorang daripadanya adalah Auni Izzati yang kisahnya mencuri tumpuan di media sosial sejak beberapa hari ini.

Kenapa kisahnya mencuri tumpuan? Ianya berlaku selepas hajat beliau yang kini sedang mengandung anak sulung untuk menikmati makanan yang dimasak personaliti media sosial itu tular. Ia susulan permintaannya itu dibuat sendiri suaminya di salah satu hantaran Khairulaming di Twitter.

Bang, isteri saya yg pregnant teringin sangat masakkan Khairul Aming. Saya masak tiru resepi Khairul Aming pun dia kata tak sedap. Bantuin bang 🙏🏻🙏🏻

— fernando (@ashrafahmas) December 6, 2020

Permintaan beliau dan suaminya itu kemudiannya direalisasikan oleh Khairulaming yang memasakkan beberapa hidangan dan menghantarnya sendiri kepada pasangan suami isteri berkenaan.

Teruja dengan kisah mereka, kami kemudiannya menghubungi suami beliau, Ashraff untuk mengetahui bagaimana beliau berjaya memenuhi hajat isterinya yang kini sedang mengandung anak sulung mereka.

Bercerita kepada The Vocket, si suami yang mahu dikenali sebagai Ashraf memberitahu isterinya sebelum ini memang meminati masakan oleh personaliti media sosial berkenaan dan beliau sendiri pernah mencuba untuk memasak menggunakan resipi dan cara yang diajar Khairulaming.

Bagaimanapun, percubaannya untuk memasak kway teow daging seperti yang diajar Khairulaming di media sosial itu kurang menjadi dan menurut isterinya “bila dia (isteri) tengok dia rasa dia kata tak sedap macam dalam video Khairulaming, padahal saya memang ikut satu-satu cara dia masak dalam video“.

Tidak mahu mengecewakan isterinya dan ‘hendak dijadikan cerita’, beliau kemudiannya ternampak ciapan yang telah dibuat Khairulaming di Twitter yang mengumumkan untuk melakukan giveaway bersempena dengan pencapaian meraih 500K pengikut di media sosial.

Sekadar mencuba nasib pada awalnya, beliau bagaimanapun terkejut selepas permintaannya itu telah mendapat perhatian daripada Khairulaming sendiri sehingga beliau datang untuk menghantar makanan kepadanya dan isteri seperti yang tular di media sosial beberapa hari ini.

A post shared by Muhammad Ashraf (@ashrafahmas_)

Bercerita lanjut mengenai reaksi isterinya apabila menerima kejutan daripada Khairulaming itu, Ashraff memberitahu “hanya tuhan sahaja yang boleh membalas jasa baik Khairulaming”.

“Memang diam (isteri), tak minta dah untuk minggu ni, minggu depan tak tahu lah pula kan orang mengandung ini macam-macam hal,” selorohnya.

Daripada dirinya pula, Ashraf menjelaskan masakan yang dimasak Khairulaming adalah sama dengan apa yang ditonton kita semua sebelum ini di media-media sosial.

“Apa yang boleh saya share, macam mana yang (kita) tengok dalam video nampak sedap, memang in real life (dunia sebenar) pun sedap sangat,” kongsinya.

Pasangan suami isteri Ashraf dan Auni Izzati ketika temu bual bersama kami juga memberitahu mereka sahaja mendirikan rumah tangga pada Mac lalu sebelum bermulanya siri perintah kawalan pergerakan di negara kita.

Kini, selepas beberapa bulan mendirikan rumah tangga, mereka difahamkan sedang menanti kehadiran bayi pertama mereka tidak lama lagi.

Baca juga perkembangan semasa di media sosial ketika ini melalui pautan yang kami sediakan di bawah.

‘Fahami Dan Hormat’, Netizen Kongsi Pengalaman Berurusan Dengan OKU Selepas Baca Kisah Azmi Saat

Tidak Peka Dan Beradab, Netizen Kecewa Geng Basikal ‘Selfish’ Guna Jalan Raya

Kena Terjah Ketika Siaran Langsung, Netizen Akui Masih Merindui Kelibat Inspektor Mazlan